#889 Bilangan Rakaat Witir yang Paling Banyak

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum w.b.t. Berapakah bilangan rakaat witir yang paling banyak yang boleh dilakukan? Terima kasih.
Jawapan:
Waalaikumussalam w.b.t.
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Solat witir ialah sunat
muakkad
.  Ia dinamakan demikian kerana ditamatkan dengan satu rakaat, dan berbeza dengan solat yang lain.
[1]
 Hal ini berdasarkan hadith, daripada Ali R.A, katanya:
إنَّ الْوِتْرَ لَيْسَ بِحَتْمٍ كَصَلاَتِكُمُ الْمَكْتُوبَةِ وَلَكِنْ سَنَّ رَسُولُ اللَّهِ صَلَّى اللهُ عَلَيْهِ وَسَلَّمَ
Maksudnya
: “
Solat witir tidaklah wajib seperti solat yang difardhukan atas kamu, tetapi Rasulullah SAW melakukannya
.”
[2]
Hadith yang lain pula, Rasulullah SAW bersabda:
يَا أَهْلَ الْقُرْآنِ أَوْتِرُوا فَإِنَّ اللَّهَ وِتْرٌ يُحِبُّ الْوِتْرَ
Maksudnya:
 “
Wahai orang yang beramal dengan al-Quran! Hendaklah kamu melakukan solat Witir, sesungguhnya Allah itu bersifat witir dan dia menyukainya
.”
[3]
Bagi menjawab persoalan di atas, Imam al-Nawawi menyebutkan, solat witir adalah sunat di sisi ulama dalam kalangan mazhab Syafi‘i tanpa khilaf. Bilangan rakaatnya yang paling sedikit ialah sebanyak satu rakaat. Manakala tahap kesempurnaannya yang paling rendah adalah dengan melakukannya sebanyak tiga rakaat, dan tahap yang lebih sempurna daripada itu pula adalah dengan mendirikannya sebanyak lima rakaat, kemudian dengan mendirikannya sebanyak tujuh rakaat, kemudian dengan mendirikannya sebanyak sembilan rakaat, kemudian dengan mendirikannya sebanyak sebelas rakaat. Inilah bilangan rakaatnya yang paling banyak menurut pendapat masyhur dalam mazhab Syafi‘i dan pendapat yang diputuskan oleh pengarang
al-Muhazzab
 serta ramai ulama dalam kalangan mazhab Syafi‘i. Namun, terdapat pendapat dalam kalangan ulama mazhab Syafi‘i yang berpendapat bahawa bilangan maksimum rakaat witir adalah sebanyak tiga rakaat. Pendapat ini telah dinukilkan oleh sebahagian ulama dari Khurasan.
[4]
Sifat-sifat solat witir ini adalah berdasarkan kepada hadith-hadith sahih yang menceritakannya. Di antaranya, hadith daripada Ibn Umar R.Anhuma, bahawa Rasulullah SAW bersabda:
الْوِتْرُ رَكْعَةٌ مِنْ آخِرِ اللَّيْلِ
Maksudnya:
 “
Solat witir ialah satu rakaat dilakukan pada akhir malam
.”
[5]
Hadith seterusnya, daripada Aisyah R.Anha, beliau berkata:
كَانَ رَسُولُ اللَّهِ صَلَّى اللهُ عَلَيْهِ وَسَلَّمَ يُصَلِّى فِيمَا بَيْنَ أَنْ يَفْرُغَ مِنْ صَلاَةِ الْعِشَاءِ إِلَى الْفَجْرِ إِحْدَى عَشْرَةَ رَكْعَةً يُسَلِّمُ بَيْنَ كُلِّ رَكْعَتَيْنِ وَيُوتِرُ بِوَاحِدَةٍ فَإِذَا سَكَتَ الْمُؤَذِّنُ مِنْ صَلاَةِ الْفَجْرِ وَتَبَيَّنَ لَهُ الْفَجْرُ وَجَاءَهُ الْمُؤَذِّنُ قَامَ فَرَكَعَ رَكْعَتَيْنِ خَفِيفَتَيْنِ ثُمَّ اضْطَجَعَ عَلَى شِقِّهِ الأَيْمَنِ حَتَّى يَأْتِيَهُ الْمُؤَذِّنُ لِلإِقَامَةِ
Maksudnya
: “
Rasulullah SAW mendirikan solat sebanyak sebelas rakaat di antara selepas Baginda solat Isyak sehingga waktu terbit fajar. Baginda mengucap salam setiap dua rakaat dan mengakhirinya dengan satu rakaat. Apabila muazzin selesai azan solat Subuh dan fajar telah nyata, muazzin pun menemui Baginda, lalu Baginda bangun mendirikan solat sunat dua rakaat yang ringkas, kemudian Baginda mengiring atas lambung kanannya sehingga muazzin menemuinya lagi untuk iqamah
.”
[6]
Begitu juga hadith daripada Abu Ayyub R.A, bahawa Rasulullah SAW bersabda:
الْوِتْرُ حَقٌّ عَلَى كُلِّ مُسْلِمٍ فَمَنْ أَحَبَّ أَنْ يُوتِرَ بِخَمْسٍ فَلْيَفْعَلْ وَمَنْ أَحَبَّ أَنْ يُوتِرَ بِثَلاَثٍ فَلْيَفْعَلْ وَمَنْ أَحَبَّ أَنْ يُوتِرَ بِوَاحِدَةٍ فَلْيَفْعَلْ
Maksudnya
: “
Solat witir ialah hak yang dituntut atas setiap orang Islam. Sesiapa yang hendak melakukannya sebanyak lima rakaat lakukanlah, sesiapa yang hendak melakukannya sebanyak tiga rakaat lakukanlah, dan sesiapa hendak melakukannya sebanyak satu rakaat sahaja lakukanlah
.”
[7]
Selain daripada itu, Dr. Muhammad al-Zuhaili juga ada menjelaskan dalam kitabnya, solat witir paling minima adalah sebanyak satu rakaat. Kemudian, tahap kesempurnaan solat witir yang paling rendah adalah sebanyak tiga rakaat. Dibaca pada rakaat pertama selepas surah al-Fatihah surah al-A‘la, pada rakaat kedua surah al-Kafirun dan pada rakaat ketiga surah al-Ikhlas, al-Falaq dan al-Nas. Inilah juga bacaan pada tiga rakaat terakhir, jika jumlah rakaat witir yang dikerjakan melebihi tiga rakaat. Seterusnya, tahap kesempurnaan solat witir yang paling tinggi adalah dengan melakukannya sebanyak lima rakaat, kemudian tujuh rakaat, kemudian sembilan rakaat dan kemudian sebelas rakaat. Inilah bilangan rakaat witir yang paling banyak.
[8]
Seterusnya Dr. Muhammad al-Zuhaili menyebutkan juga bahawa tidak boleh menambahkan bilangan rakaat witir melebihi sebelas rakaat. Perkara ini adalah berdasarkan kepada riwayat daripada Aisyah R.Anha, beliau berkata:
ما كانَ رَسولُ اللَّهِ صلَّى اللهُ عليه وسلَّمَ يَزِيدُ في رَمَضَانَ ولَا في غيرِهِ علَى إحْدَى عَشْرَةَ رَكْعَةً
Maksudnya:
 “
Rasulullah SAW tidak solat melebihi sebelas rakaat sama ada pada Ramadhan atau selain daripadanya (Ramadhan).
”
[9]
Dalam riwayatnya yang lain datang dengan lafaz:
كان يُصلِّي مِنَ اللَّيلِ إحدى عَشْرةَ رَكعةً يُوتِرُ منها بواحِدَةٍ
Maksudnya:
 “
Baginda SAW solat pada waktu malam sebanyak sebelas rakaat dan berwitir sebanyak satu rakaat daripadanya
.”
[10]
Justeru, tidak sah penambahan rakaatnya — melebihi sebelas rakaat — sebagaimana keseluruhan solat rawatib.
[11]
Begitu juga sesiapa yang berpendapat, bilangan maksimum rakaat witir adalah sebanyak sebelas rakaat, berdasarkan kepada takwilan mereka bahawa perawi mengira bersamanya solat sunat Isyak. Hal ini kerana sekiranya bilangan rakaat ditambah sehingga tiga belas rakaat, maka tidak sah witirnya itu menurut jumhur ulama. Namun, terdapat pendapat dalam kalangan ulama mazhab Syafi‘i sebagaimana dinukilkan oleh Imam al-Haramain dan selainnya bahawa boleh menambah bilangan rakaat witir melebihi sebelas rakaat kerana Nabi SAW menunaikan solat witir dalam beberapa bilangan rakaat yang berbeza. Justeru, ini menunjukan bahawa bilangan rakaatnya adalah tidak terhad. Kemudian, jumhur menjawab kembali hujah yang dikemukakan itu dengan menyatakan, perbezaan bilangan rakaat ini hanya apabila ia tidak melebihi tiga belas rakaat dan tidak dinukilkan satu pun bilangan rakaat yang melebihinya. Maka, ini menunjukkan kepada larangannya — yakni untuk melebihi had tersebut.
[12]
Kesimpulannya
Oleh itu, berdasarkan kepada perbincangan di atas, kami berpendapat bahawa bilangan rakaat witir yang paling banyak ialah sebelas rakaat dan tidak boleh menambah lagi rakaat melebihinya. Malah, sebahagian ulama berpendapat bahawa berwitir sebanyak sebelas rakaat adalah tahap kesempurnaan solat witir yang paling tinggi mengikut tingkatannya sebagaimana yang dinyatakan oleh Imam al-Nawawi.
Semoga Allah SWT memberikan kefahaman yang jelas kepada kita semua dalam beragama. Ameen.
Wallahua‘lam.
Bertarikh: 6 April 2022 bersamaan 4 Ramadhan 1443H

[give_form id=”14962″]

[1]
 Lihat
al-Fiqh al-Manhaji
, 1/215.
[2]
 Riwayat al-Tirmizi (453) dan yang lainnya
[3]
 Riwayat Abu Daud (1416)
[4]
 Lihat
al-Majmu‘ Syarh al-Muhazzab
, 4/12.
[5]
 Riwayat Muslim (752)
[6]
 Riwayat al-Bukhari (1071); Muslim (736)
[7]
 Riwayat Abu Daud (1422)
[8]
 Lihat
al-Mu‘tamad fi al-Fiqh al-Syafi‘i
, 1/372.
[9]
 Riwayat al-Bukhari (1147)
[10]
 Riwayat Ahmad (25486); Abu Daud (1335)
[11]
 Lihat
al-Mu‘tamad fi al-Fiqh al-Syafi‘i
, 1/373.
[12]
 Lihat
al-Majmu‘ Syarh al-Muhazzab
, 4/12.


#89 Imam Lupa Baca al-Fatihah

Soalan
Assalamualaikum ustaz. Seorang imam terlupa membaca al-Fatihah ketika rakaat kedua, sebaliknya terus membaca surah. Meskipun ditegur oleh makmum, imam itu tetap meneruskan bacaan surah, dan kemudian rukuk. Bagaimana solat tersebut.
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Solat mempunyai rukunnya yang tersendiri. Ianya terbahagi kepada rukun
fi’li
 yang berkaitan dengan perbuatan, rukun
qauli
 yang bersangkutan dengan percakapan, rukun
qalbi
 dan rukun maknawi. Kesemua rukun-rukun ini wajib dilakukan barulah solat yang ditunaikan menjadi sah.
Membaca al-Fatihah merupakan salah satu daripada rukun qauli. Solat tidak sah jika tidak membaca surah al-Fatihah. Hal ini berdasarkan sabda Nabi SAW:
لاَ صَلاَةَ لِمَنْ لَمْ يَقْرَأْ فِيهَا بِفَاتِحَةِ الْكِتَابِ
Maksudnya:
 “Tidak ada solat (tidak solatnya) bagi sesiapa yang tidak membaca di dalamnya surah al-Fatihah.”
[1]
Dalam menjelaskan hadith ini, Imam al-Nawawi menyebut:
“Membaca al-Fatihah bagi yang mampu untuk membacanya merupakan kefardhuan dan rukun yang mana tidak diterjemahkan kepada bahasa selain dari bahasa arab dan juga tidak boleh diganti dengan bacaan yang lain daripada al-Quran. Ianya juga wajib dibaca pada kesemua solat sama ada solat fardhu mahupun solat sunat.”
[2]
Hal ini memberi maksud bahawa tidak sah solat jika surah al-Fatihah tidak dibaca semasa menunaikan solat. Jika seseorang terlupa membaca al-Fatihah, kewajipan tersebut tidak tergugur daripadanya. Pandangan ini adalah kesepakatan yang telah dirumuskan oleh jumhur ulama yang bermazhab Syafie. Inilah juga yang dinyatakan oleh Imam al-Nawawi.
[3]
Dalam isu ini juga, terdapat tiga keadaan jika seseorang itu terlupa membaca al-Fatihah:
Jika dia terlupa membaca al-Fatihah dan teringat bahawa dia tidak membaca al-Fatihah dan pada ketika itu  dia rukuk, maka dia perlu bangun dan membaca semula surah al-Fatihah.
Jika dia teringat setelah dia bangun untuk rakaat seterusnya, maka bacaan al-Fatihah pada ketika itu, menjadi ganti untuk rakaat yang dia terlupa untuk membaca al-Fatihah. Sebelum salam, dia perlu bangun dan menambah rakaat serta sujud sahwi.
Jika dia teringat selepas memberi salam dalam waktu yang tidak terlalu lama, maka dia perlu bangun untuk menambah rakaat sebagai ganti rakaat yang dia terlupa membaca al-Fatihah dan disusuli dengan sujud sahwi. Adapun jika berlalu waktu yang terlalu lama kemudian dia teringat bahawa ada satu rakaat yang dia terlupa membaca al-Fatihah, maka dalam keadaan ini dia perlu solat semula.
[4]
Bagi imam yang terlupa membaca al-Fatihah, solatnya tidaklah batal dan dia perlu menambah rakaat sebelum salam. Ini kerana rakaat yang dia terlupa untuk membaca al-Fatihah dianggap tidak bernilai. Oleh itu sebelum salam, dia perlu bangun dan tambah rakaat sebagai ganti kepada rakaat yang mana dia terlupa untuk al-Fatihah di dalamnya. Adapun, jika dia tidak bangun menambah rakaat sesudah salam dan berlalu dalam tempoh masa yang lama, maka solat yang dilakukannya sebelum itu tidak sah dan perlu mengulang semula solatnya.
Bagi makmum pula, mereka mempunyai dua pilihan jika imam terlupa membaca al-Fatihah :
Terus mengikut imam dengan harapan dan anggapan bahawa imam akan menganti semula rakaat yang dia terlupa membaca al-Fatihah. Jika Imam tidak mengganti rakaat pada akhir solat iaitu sebelum salam, makmum boleh berniat
mufaraqah
 dan mengganti sendiri rakaat tersebut.
Makmum terus berniat
mufaraqah
 dan meneruskan solatnya secara sendiri.
Seeloknya hendaklah mengikut imam. Ini supaya tidak menimbulkan kekacauan dan kekecohan. Jika imam tidak juga mengganti rakaat  sebelum salam maka dibenarkan kepada makmum untuk berniat
mufaraqah
.
Marilah sama-sama kita sentiasa mempelajari agama terutamanya membabitkan rukun-rukun Islam yang perlu kita amalkan agar berbetulan dengan Syariat.
Wallahu a’lam.
Bertarikh:  12/11/21 bersamaan 7 Rabiul Akhir 1443H
[1]
 Riwayat Ibnu Majah (828)
[2]
 Lihat
al-Majmu’ Syarh al-Muhazzab
, 3/283
[3]
 Lihat
al-Majmu’
, 3/288
[4]
 Lihat
al-Majmu’,
2/288
-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli


#890 Bacaan Qunut Yang Warid

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Apakah bacaan doa qunut yang warid daripada Nabi SAW?
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Doa qunut ialah zikir yang khusus yang mengandungi ucapan doa dan puji-pujian kepada Allah SWT. Ia boleh untuk diucapkan dengan apa-apa lafaz yang mempunyai dua unsur ucapan tersebut termasuk ayat-ayat al-Quran dengan syarat hendaklah seseorang itu berniat membaca doa qunut.
Hal ini sepertimana yang disebutkan di dalam
Kasyifah al-Saja Syarh Safinat al-Naja
, bahawa Qunut ialah zikir yang khusus yang merangkumi doa dan puji-pujian kepada Allah SWT. Ia boleh diucapkan dengan apa-apa lafaz yang membawa makna kedua-dua unsur tersebut, contohnya: “Ya Allah, ampunkan dosaku, wahai Yang Maha Pengampun.” Maka, doa terhasil dengan lafaz ‘ampunkan’ dan puji-pujian terhasil dengan lafaz ‘Yang Maha Pengampun’. Contohnya lagi: “Kasihanilah aku wahai Yang Maha Mengasihani.”, “Berlemah lembutlah ke atasku wahai Yang Maha Lembut.” Dan sebagainya. Begitu juga termasuk dalam zikir yang khusus ini juga ialah ayat al-Quran yang mempunyai unsur tersebut (doa dan pujian) seperti ayat terakhir dalam surah al-Baqarah dengan syarat hendaklah diniatkan untuk membaca qunut. Dan juga seperti firman Allah SWT, “Dan orang-orang (Islam) yang datang kemudian daripada mereka (berdoa dengan) berkata: “Wahai Tuhan Kami! Ampunkanlah dosa kami dan dosa saudara-saudara kami yang mendahului kami dalam iman, dan janganlah Engkau jadikan dalam hati perasaan hasad dengki dan dendam terhadap orang-orang yang beriman. Wahai Tuhan kami! Sesungguhnya Engkau Amat Melimpah Belas kasihan dan RahmatMu”.”
[1]
Walaubagaimanapun, lafaz doa qunut yang afdhal bagi doa qunut ialah apa yang diriwayatkan daripada Rasulullah SAW oleh Abu Hurairah RA, iaitu apa yang biasa diamalkan oleh masyarakat kita pada hari ini dan disertakan dengan beberapa penambahan. Bagi penambahan doa dan puji-pujian tersebut, Imam Ibn al-Hajar al-Asaqalani berkata: “
Tidak mengapa untuk menambah lafaz (doa dan puji-pujian) dan tidak perlu sujud sahwi kerana meninggalkan tambahan tersebut
.”
Hal ini sama sepertimana disunatkan untuk menambah doa qunut yang dibaca oleh Saidina Umar al-Khattab RA:
وَاسْتَحَبَّ الْأَصْحَابُ أَنْ يَضُمَّ إِلَيْهِ قُنُوتَ عُمَرَ رَضِيَ اللَّهُ عَنْهُ
Maksudnya:
Disunatkan menurut para ulama’ syafieyyah untuk menggabungkan kepada doa qunut yang diriwayatkan itu dengan doa qunut Saidina Umar
.
[2]
Doa Qunut terbahagi kepada dua iaitu:
Pertama
: Qunut Ratibah, iaitu qunut yang disunatkan untuk membacanya pada dua tempat :
Pada Iktidal di dalam rakaat yang kedua solat Subuh
Pada Iktidal yang terakhir dalam solat sunat Witir bermula pertengahan bulan Ramadhan.
[3]
Kedua:
 Qunut Nazilah iaitu doa yang disunatkan untuk dibaca di dalam solat ketika berlaku sesuatu musibah atau bencana khususnya ketika ianya melibatkan orang muslim.
Doa qunut ini disunatkan dibaca di dalam solat sunat witir dan juga solat fardhu subuh berdasarkan mazhab al-Syafi’e. Bacaan di dalam qunut ini warid daripada Nabi SAW sebagaimana hadith yang diriwayatkan oleh al-Hasan bin Ali R.anhuma, katanya:
 عَلَّمَنِي رَسُولُ اللَّهِ صَلَّى اللَّهُ عَلَيْهِ وَسَلَّمَ كَلِمَاتٍ أَقُولُهُنَّ فِي قُنُوتِ:
اللَّهُمَّ اهْدِنِي فِيمَنْ هَدَيْتَ، وَعَافِنِي فِيمَنْ عَافَيْتَ، وَتَوَلَّنِي فِيمَنْ تَوَلَّيْتَ، وَبَارِكْ لِي فِيمَا أَعْطَيْتَ، وَقِنِي شَرَّ مَا قَضَيْتَ، إِنَّكَ تَقْضِي وَلَا يُقْضَى عَلَيْكَ، وَإِنَّهُ لَا يَذِلُّ مَنْ وَالَيْتَ، وَلَا يَعِزُّ مَنْ عَادَيْتَ، تَبَارَكْتَ رَبَّنَا وَتَعَالَيْتَ
.
Maksudnya: “
Rasulullah SAW mengajarkan kepadaku kalimah-kalimah yang aku baca dalam qunut witir:
“
Ya Allah, berikan petunjuk kepada ku sebagaimana orang-orang yang telah Kau berikan hidayah. Berikan aku keselamatan sebagaimana orang-orang yang telah Kau berikan keselamatan. Jadikan aku sebagai wali sebagaimana mereka yang telah Kau jadikan wali. Berkati untuk aku apa yang telah Kau berikan kepada ku, selamatkan ku daripada keburukan yang telah Kau takdirkan. Sesungguhnya Kau yang mentakdirkan dan tiada sesiapa mentakdirkan ke atas Mu. Tidak akan dizalimi orang yang Kau jadikan wali. Tiada kekuatan untuk sesiapa yang engkau Musuhi. Tuhan kami, Kau yang penuh keberkatan dan maha tinggi.”
[4]
Syeikh Syaraf al-Haq al-‘Azim Abadi dalam syarahnya menyebut: “
Dalam riwayat mengatakan qunut witir, dan secara zahirnya, ianya mutlaq dalam semua jenis sunnah sebagaimana pandangan mazhab Hanafi. Manakala mazhab Syafi’e mengkhususkan qunut witir di separuh akhir Ramadhan sebagaimana mazhab kebanyakan daripada para sahabat.
[5]
Dibolehkan juga untuk berdoa selain dengan doa yang masyhur dalam qunut ini sebagaimana yang dilakukan pada zaman Umar RA berdasarkan hadith mauquf daripada Umar RA yang diriwayatkan oleh Abd al-Rahman bin Abd al-Qari:
…فَكَانَ النَّاسُ يَقُومُونَ أَوَّلَهُ، وَكَانُوا يَلْعَنُونَ الْكَفَرَةَ فِي النِّصْفِ:
اللَّهُمَّ قَاتِلِ الْكَفَرَةَ الَّذِينَ يَصُدُّونَ عَنْ سَبِيلِكَ وَيُكَذِّبُونَ رُسُلَكَ، وَلَا يُؤْمِنُونَ بِوَعْدِكَ، وَخَالِفْ بَيْنَ كَلِمَتِهِمْ، وَأَلْقِ فِي قُلُوبِهِمُ الرُّعْبَ، وَأَلْقِ عَلَيْهِمْ رِجْزَكَ وَعَذَابَكَ، إِلَهَ الْحَقِّ
، ثُمَّ يُصَلِّي عَلَى النَّبِيِّ صَلَّى اللهُ عَلَيْهِ وَسَلَّمَ، وَيَدْعُو لِلْمُسْلِمِينَ بِمَا اسْتَطَاعَ مِنْ خَيْرٍ، ثُمَّ يَسْتَغْفِرُ لِلْمُؤْمِنِينَ قَالَ: وَكَانَ يَقُولُ إِذَا فَرَغَ مِنْ لَعْنَةِ الْكَفَرَةِ، وَصَلَاتِهِ عَلَى النَّبِيِّ، وَاسْتِغْفَارِهِ لِلْمُؤْمِنِينَ وَالْمُؤْمِنَاتِ، وَمَسْأَلَتِهِ:
اللَّهُمَّ إِيَّاكَ نَعْبُدُ، وَلَكَ نُصَلِّي وَنَسْجُدُ، وَإِلَيْكَ نَسْعَى وَنَحْفِدُ، وَنَرْجُو رَحْمَتَكَ رَبَّنَا، وَنَخَافُ عَذَابَكَ الْجِدَّ، إِنَّ عَذَابَكَ لِمَنْ عَادَيْتَ مُلْحِقٌ،
ثُمَّ يُكَبِّرُ وَيَهْوِي سَاجِدً.
Maksudnya:
…
(Paza zaman Umar RA), manusia mendirikan malam yang awalnya, dan mereka melaknat orang-orang kafir pada separuh Ramadhan: “
Ya Allah, binasakanlah orang-orang kafir yang menghalangi manusia dari jalan-Mu, mereka mendustakan para rasul-Mu, dan tidak beriman dengan janji-Mu. Pisahkanlah kesatuan mereka dan timpakanlah rasa takut di hati mereka, serta timpakanlah seksaan dan azab-Mu pada mereka, wahai sembahan yang haq
.” Kemudian imam berselawat kepada Nabi SAW dan berdoa kebaikan untuk kaum muslimin mengikut kemampuan, kemudian beristighfar untuk mereka. Dia (Abd al-Rahman bin Abd al-Qari) berkata: Kemudian imam berdoa setelah habis daripada mendoakan laknat untuk orang-orang kafir, dengan berselawat ke atas Nabi SAW, serta mendoakan keampunan untuk kaum muslimin dan muslimat, dan berdoa:
 Ya Allah, kami menyembah hanya kepada-Mu, hanya kepada-Mu kami solat dan sujud, hanya untuk-Mu kami berusaha dan beramal, dan kami memohon rahmat-Mu, wahai Rabb kami. Kami takut kepada azab-Mu yang pedih. Sesungguhnya azab-Mu ditimpakan kepada orang yang Engkau musuhi.
Kemudian dia bertakbir dan bersujud.
[6]
Terdapat juga riwayat daripada oleh Ali bin Abi Talib RA, katanya:
أَنَّ رَسُولُ اللهِ – صلى اللهُ عليه وسلَّم – يَقُولُ فِي آخِرِ وِتْرِهِ : اللَّهُمَّ إِنِّي أَعُوذُ بِرِضَاكَ مِنْ سَخَطِكَ وَأَعُوذُ بِمُعَافَاتِكَ مِنْ عُقُوبَتِكَ , وَأَعُوذُ بِكَ مِنْكَ , لَا أُحْصِي ثَنَاءً عَلَيْكَ أَنْتَ كَمَا أَثْنَيْتَ عَلَى نَفْسِكَ
Maksudnya:
 Bahawa Rasulullah SAW berdoa pada akhir witir baginda:
“Ya Allah, dengan keredhaan-Mu, aku mohon perlindungan daripada kemurkaan-Mu. Dengan keampunan-Mu, aku mohon perlindungan daripada hukuman-Mu. Dan dengan hikmah-Mu, aku mohon perlindungan daripada takdir yang buruk. Tidak terhitung pujian untuk-Mu. Engkau sebagaimana pujian yang Engkau pujikan kepada Diri-Mu”.
[7]
Begitu juga dengan riwayat daripada Ubaid bin Umair, katanya:
أَنَّ عُمَرَ رَضِيَ اللهُ عَنْهُ قنت بَعْدَ الركوع، فَقَالَ: «اللَّهُمَّ اغْفِرْ لَنَا، وَلِلْمُؤْمِنِينَ وَالْمُؤْمِنَاتِ، وَالْمُسْلِمِينَ وَالْمُسْلِمَاتِ، وَأَلِّفْ بَيْنَ قُلُوبِهِمْ، وَأَصْلحْ ذَاتَ بَيْنِهِمْ، وَانْصُرْهُمْ عَلَى عَدُوِّكَ وَعَدُوِّهِمْ، اللَّهُمَّ الْعَنْ كَفَرَةَ أَهْلِ الْكِتَابِ الَّذين يَصُدُّونَ عَنْ سَبِيِلِكَ، وَيُكَذِّبُونَ رُسُلَكَ، وَيُقَاتِلُونَ أَوْلِيَاءَكَ، اللَّهُمَّ خَالِفْ بَيْنَ كَلِمَتِهِمْ، وَزَلْزِلْ أَقْدَامَهُمْ، وَأَنْزِلْ بِهِمْ بَأْسَكَ الَّذِي لَا تَرُدُّهُ عَنِ الْقَوْمِ الْمُجْرِمِينَ. بِسْمِ اللهِ الرَّحْمَنِ الرَّحِيمِ، اللَّهُمَّ إِنَّا نَسْتَعِينُكَ، وَنَسْتَغْفِرُكَ، وَنُثْنِي عَلَيْكَ، وَلَا نَكْفُرُكَ، وَنَخْلَعُ وَنَتْرُكُ مَنْ يَفْجُرُكَ. بِسْمِ اللهِ الرَّحْمَنِ الرَّحِيمِ، اللَّهُمَّ إِيَّاك نَعْبُدُ، وَلَكَ نُصَلِّي وَنَسْجُدُ، وَإِلَيْكَ نَسْعَى وَنَحْفِدُ، وَنَخْشَى عَذَابَكَ الْجِدَّ، وَنَرْجُو رَحْمَتَكَ، إِنَّ عَذَابَكَ بِالْكَافِرِينَ مُلْحِقٌ
Maksudnya:
Sesungguhnya Umar RA melakukan Qunut selepas daripada Ruku’ sambil berdoa:

Ya Allah ampunilah kami dan orang yang beriman lelaki dan perempuan, ampunilah orang Islam lelaki dan perempuan, satukan antara hati-hati mereka, dan berilah kemaslahatan (kebaikan) apa yang ada di antara mereka, tolonglah mereka dalam mengahadapi musuh-musuh-Mu dan musuh mereka, ya Allah laknat-lah orang-orang kafir daripada ahli kitab yang mereka selalu menghalang-halangi jalan agama-Mu, yang mereka mendustkan Rasul-Rasul-Mu, dan membinasakan kekasih-kekasih-Mu, ya Allah jadikanlah saling berselisih perkataan-perkataan mereka, berilah kegamangan dan kenistaan terhadap langkah-langkah mereka, turunkanlah seksa-Mu terhadap mereka dimana orang-orang pendosa tidak mampu menghindar, dengan menyebut Asma Allah Yang Maha Pengasih lagi Maha Penyayang, Ya Allah kami memohon pertongan-Mu dan memohon ampunan-Mu, sambil memuji-Mu dan tidak mengingkari-Mu, kami memutuskan hubungan dan meninggalkan orang-orang yang berbuat dosa kepada-Mu, dengan menyebut Asma Allah Yang Maha Pengasih lagi Maha Penyayang, ya Allah hanya kepada-Mu kami menyembah hanya kepada-Mu kami mendirikan shalat dan bersujud, hanya kerana-Mu kami berusaha dan bekerja dengan penuh kesungguhan, kami sangat takut terhadap seksa-Mu yang sangat pedih yang tidak terperikan, kami mendambakan kasih sayang-Mu, sesungguhnya seksa-Mu pasti akan ditimpakan kepada orang-orang kafir.
[8]
Kesimpulan
Sebagai kesimpulan,
kami menyatakan bahawa doa qunut yang warid dan yang masyhur adalah sebagaimana yang diriwayatkan daripada
al-Hasan bin Ali R.anhuma
, katanya: Rasulullah SAW mengajarkan kepadaku kalimah-kalimah yang aku baca dalam qunut witir:
 اللَّهُمَّ اهْدِنِي فِيمَنْ هَدَيْتَ، وَعَافِنِي فِيمَنْ عَافَيْتَ، وَتَوَلَّنِي فِيمَنْ تَوَلَّيْتَ، وَبَارِكْ لِي فِيمَا أَعْطَيْتَ، وَقِنِي شَرَّ مَا قَضَيْتَ، إِنَّكَ تَقْضِي وَلَا يُقْضَى عَلَيْكَ، وَإِنَّهُ لَا يَذِلُّ مَنْ وَالَيْتَ، وَلَا يَعِزُّ مَنْ عَادَيْتَ، تَبَارَكْتَ رَبَّنَا وَتَعَالَيْتَ.
Maksudnya: “
“
Ya Allah, berikan petunjuk kepada ku sebagaimana orang-orang yang telah Kau berikan hidayah. Berikan aku keselamatan sebagaimana orang-orang yang telah Kau berikan keselamatan. Jadikan aku sebagai wali sebagaimana mereka yang telah Kau jadikan wali. Berkati untuk aku apa yang telah Kau berikan kepada ku, selamatkan ku daripada keburukan yang telah Kau takdirkan. Sesungguhnya Kau yang mentakdirkan dan tiada sesiapa mentakdirkan ke atas Mu. Tidak akan dizalimi orang yang Kau jadikan wali. Tiada kekuatan untuk sesiapa yang engkau Musuhi. Tuhan kami, Kau yang penuh keberkatan dan maha tinggi.”
[9]
Begitu juga dengan riwayat daripada Ali bin Abi Talib RA, bahawa Rasulullah SAW berdoa pada akhir witir baginda:
اللَّهُمَّ إِنِّي أَعُوذُ بِرِضَاكَ مِنْ سَخَطِكَ وَأَعُوذُ بِمُعَافَاتِكَ مِنْ عُقُوبَتِكَ , وَأَعُوذُ بِكَ مِنْكَ , لَا أُحْصِي ثَنَاءً عَلَيْكَ أَنْتَ كَمَا أَثْنَيْتَ عَلَى نَفْسِكَ
Maksudnya
:
“Ya Allah, dengan keredhaan-Mu, aku mohon perlindungan daripada kemurkaan-Mu. Dengan keampunan-Mu, aku mohon perlindungan daripada hukuman-Mu. Dan dengan hikmah-Mu, aku mohon perlindungan daripada takdir yang buruk. Tidak terhitung pujian untuk-Mu. Engkau sebagaimana pujian yang Engkau pujikan kepada Diri-Mu”.
[10]
Akhirnya, semoga dengan sedikit penjelasan yang diberikan ini mampu memberikan kepada kita sedikit kefahaman dalam menjalani kehidupan seharian yang lebih baik. Amin.
Wallahua`lam.
Bertarikh: 6 April 2022 bersamaan 4 Ramadhan 1443H

[give_form id=”14962″]

[1]
 Lihat
Kasyifat al-Saja Syarh Safinat al-Naja
, 1/177
[2]
 Lihat
Raudhat al-Talibin
, 1/331
[3]
 Lihat
al-Taqrirat al-Sadidah fi al-Masa’il al-Mufidah
, hlm. 244
[4]
 Riwayat Abu Dawud (1425), al-Tirmidzi (464), al-Nasaie (1745), dan Ahmad (1718)
[5]
 Lihat

‘Aun al-Ma’bud

Syarh Sunan Abi Dawud
,
 4/211
[6]
 Riwayat Ibn Khuzaimah (1100)
[7]
 Riwayat Abu Dawud (1427), al-Tirmizi (3566), al-Nasaie (1747), Ibn Majah (1179) dan Ahmad (1295). Syeikh Syuaib al-Arnout di dalam
Takhrij al-Musnad
 (1259) menyatakan hadith ini sanadnya
 qawiy
[8]
 Riwayat Abd al-Razzaq di dalam
al-Musannaf
 (4969), Ibn Abi Syaibah di dalam
Musannaf
nya (2/314) dan al-Baihaqi di dalam
al-Sunan al-Kubra
(2/210-211)
[9]
 Riwayat Abu Dawud (1425), al-Tirmidzi (464), al-Nasaie (1745), dan Ahmad (1718)
[10]
 Riwayat Abu Dawud (1427), al-Tirmizi (3566), al-Nasaie (1747), Ibn Majah (1179) dan Ahmad (1295). Syeikh Syuaib al-Arnout di dalam
Takhrij al-Musnad
 (1259) menyatakan hadith ini sanadnya
 qawiy


#891 Menyelesaikan Solat Tarawih Bersama Imam Pertama Sahaja

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Apakah orang yang solat tarawih bersama imam di masjid/surau. Masjid tersebut pula mempunyai dua imam yang bergilir-gilir, kemudian apabila selesai imam pertama, dia beredar disebabkan pertukaran imam tersebut. Adakah dia akan dapat ganjaran solat sehingga imam selesai?
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Solat tarawih merupakan suatu solat yang dituntut bagi umat Islam untuk melaksanakannya. Ganjaran melakukannya adalah sangat besar, sebagaimana yang diriwayatkan daripada Abu Hurairah RA beliau berkata, bahawa Rasulullah S.A.W bersabda :
مَنْ قَامَ رَمَضَانَ إِيمَانًا وَاحْتِسَابًا غُفِرَ لَهُ مَا تَقَدَّمَ مِنْ ذَنْبِهِ
Maksudnya:

Sesiapa yang melakukan qiyam Ramadan dengan penuh keimanan dan mengharapkan ganjaran serta keampunan, akan diampunkan buatnya dosa-dosa yang terdahulu
.
[1]
Hadith di atas jelas menunjukkan bahawa perbuatan qiyam Ramadhan yang meliputi solat tarawih, pembacaan al-Quran, zikir dan doa, serta selainnya daripada ibadah yang dilakukan pada malam hari bulan Ramadan, sekiranya ia dilakukan dengan penuh keimanan akan pensyariatannya serta mengharapkan ganjaran pahala dari Allah SWT, nescaya pelakunya akan diampunkan dosa-dosa kecilnya yang terdahulu.
Imam Al-Nawawi di dalam kitab beliau
Syarh Al-Nawawi ‘Ala Sahih Muslim
mengatakan: ‘’Qiyam Ramadhan adalah solat tarawih’’.
[2]
Ganjaran Solat Tarawih Bersama Imam Sehingga Selesai
Setiap tahun, umat Islam akan berpuasa pada bulan Ramadan dan selama itu juga kita dapati masyarakat Islam di negara-negara Islam dan bukan Islam menyambut serta memeriahkan malam-malam di bulan yang mulia ini dengan ibadah seperti sembahyang sunat tarawih, witir, bersedeqah, memberi makan, tadarus al-Quran dan lain-lain amal kebajikan.
Terdapat satu riwayat yang menceritakan mengenai kelebihan solat tawrawih bersama imam sebagaimana yang diriwayatkan daripada Abu Zar al-Ghifari RA, bahawa Rasulullah SAW bersabda:
مَنْ قَامَ مَعَ الإمَامِ حَتَّى يَنْصَرِفَ، كُتِبَ لَهُ قِيَامُ لَيْلَةٍ
Maksudnya:
 “Sesiapa yang berdiri (bersolat tarawih) bersama imam sehingga dia (imam) beredar (selesai), dituliskan baginya ganjaran orang yang Qiyam semalaman (seumpama bersolat sepanjang malam)”.

[3]
Syeikh al-Mubarakfuri menukilkan bahawa Imam Ahmad bin Hanbal  juga berpendapat yang sama berhujahkan hadith di atas. Ditanyakan kepada Imam Ahmad: Adakah kau suka seorang lelaki solat bersama orang ramai (secara berjamaah) pada bulan Ramadhan atau kau suka dia solat secara bersendirian ? Maka Imam Ahmad menjawab : Aku suka jika dia solat berjemaah bersama orang ramai, dan aku juga suka sekiranga dia solat bersama dengan imam dan turut witir bersamanya. Nabi SAW bersabda:
“Sesungguhnya seorang lelaki itu apabila dia qiyam bersama dengan imam sehingga imam selesai, nescaya dituliskan untuknya ganjaran qiyam sepanjang malamnya”
. Kata Imam Ahmad lagi: Dia qiyam secara berjemaah dan solat witir bersama mereka sehingga lah imam selesai. Kata Abu Daud : Aku melihat Imam Ahmad
Rahimahullah
, beliau berwitir pada bulan Ramadan bersama imamnya kecuali pada malam yang aku tidak menghadirinya.
[4]
Lafaz Nabi SAW di dalam hadith iaitu “solat bersama imam sehingga selesai” jelas menunjukkan bahawa yang menjadi anjuran dan sunnah Nabi adalah solat sunat tarawih bersama imam dari awal sehingga imam selesai solat witir.  Hadith ini menunjukkan bahawa fadhilat yang besar bagi makmum yang solat bersama imam sehingga selesai dengan mendapat pahala Qiyam sepanjang malam.
Hadith ini juga memberi kefahaman kepada kita bahawa seandainya imam itu mendirikan solat tarawih sebanyak 20 rakaat dan 3 rakaat witir maka makmum juga perlu menyelesaikan kesemua rakaat tersebut bersama imam sekiranya ingin mendapat fadhilat pahala solat sepanjang malam. Begitu juga, jika imam mendirikan solat 8 rakaat tarawih dan 3 rakaat witir maka makmum juga perlu menyelesaikan kesemua rakaat tersebut bersama imam.
Syeikh Ibn Jibrin mengatakan, “Qiyam Ramadan terhasil dengan solat daripada setiap malam seperti pertengahan malam ataupun sepertiganya. Sama ada solat itu sebelas rakaat atau dua puluh tiga rakaat. Qiyam Ramadhan juga terhasil dengan solat qiyam di belakang imam sehingga selesai. Meskipun kurang daripada satu jam. Imam Ahmad pernah bersolat bersama Imam dan tidak keluar kecuali bersama imam tersebut. Untuk mengamalkan hadith ini, dan siapa yang ingin pahala ini, maka hendaknya dia solat bersama imam sehingga selesai witir sama ada solat itu sedikti ataupun banyak, lama ataupun sebentar.”
[5]
Menyelesaikan Solat Bersama Imam Pertama Tanpa Mengikuti Imam Kedua Di Dalam Masjid Yang Sama
Berdasarkan situasi yang mana satu masjid itu terdapat dua imam atau lebih yang memimpin solat sunat tarawih secara bergilir-gilir. Sekiranya seorang makmum itu beredar setelah tamatnya imam pertama, dia tetap tidak ditulis pahala Qiyamullail secara sempurna melainkan dia menyempurnakan sehingga masjid itu menyelesaikan sehingga selesai witir. Walaupun masjid itu mempunyai dua imam yang bergilir-gilir, tetapi mereka dikira sebagai satu imam sahaja. Hal ini kerana,
tugas imam kedua adalah untuk menyempurnakan tugas imam yang pertama yang belum sempurna.
Syeikh Abdul Aziz bin Baz pernah ditanya, “Jikalau seseorang itu solat pada bulan Ramadhan bersama imam yang solat dua puluh tiga rakaat dan dia mencukupkan hanya dengan sebelas rakaat dan tidak menyempurnakannya bersama imam, apakah perbuatan itu menepati sunnah? Maka beliau menjawab, “Yang menepati sunnah ialah dia menyempurnakan solatnya bersama imam walaupun imam solat sebanyank dua puluh tiga rakaat. Hal ini kerana Rasulullah SAW bersabda:
‘Sesiapa yang berdiri bersama Imam sehingga selesai, dicatat baginya qiyamullail”
. Maka afdhal baginya untuk bersama imam sehingga selesai sama ada solat tersebut sebelas rakaat atau tiga belas atau dua puluh tiga rakaat ataupun selain daripada itu. Inilah yang paling afdhal iaitu mengikuti imam sehingga selesai.”
[6]
Syeikh Muhammad bin Soleh al-Uthaimin juga pernah ditanya berkenaan hal ini, maka jawab beliau: Solat bersama imam pertama sehingga selesai dan solat bersama imam kedua sehingga selesai. Hal ini kerana banyaknya imam di satu tempat atau masjid, menjadikannya seperti satu imam. Imam kedua menyempurnakan imam pertama pada solat yang terakhir. Menurut pendapatku dalam masalah ini, seseorang yang menjaga solat bersama imam pertama dan kedua sudah merangkumi apa yang disabdakan oleh Rasulullah SAW: “
Sesiapa yang berdiri bersama imam sehingga selesai, maka akan ditulis padanya pahala Qiyamullail
.”
[7]
Kesimpulan
Sebagai kesimpulan
, kami menyatakan bahawa sekiranya masjid atau surau itu mempunyai dua imam yang melengkapkan bilangan rakaat antara satu sama lain, maka jika seorang makmum itu beredar setelah tamatnya imam pertama, dia tetap tidak ditulis pahala Qiyamullail secara sempurna melainkan dia menyempurnakan sehingga masjid itu menyelesaikan sehingga selesai witir.
 Hal ini kerana walaupun masjid itu mempunyai dua imam yang bergilir-gilir, tetapi mereka dikira sebagai satu imam sahaja
 kerana tugas imam kedua adalah untuk menyempurnakan tugas imam yang pertama yang belum sempurna.
Kami juga ingin menasihati supaya
setiap makmum itu perlulah menyelesaikan solat tarawih dan witir bersama imam sehingga selesai bagi mendapatkan fadhilat yang terdapat di dalam hadith ganjaran solat bersama imam sehingga imam selesai. Pilihlah masjid, surau atau tempat yang menganjurkan solat tarawih sesuai dengan bilangan rakaat yang kita ingin tunaikan supaya ganjaran yang dijanjikan dalam hadith tersebut diperolehi oleh kita, insya Allah.
Marilah sama-sama kita mengejar kelebihan yang Allah SWT tawarkan kepada kita. Semoga Allah SWT memberi kita kekuatan dan kesempatan untuk menunaikan solat sunat tarawih dan witir secara berjemaah. Akhirnya, semoga dengan sedikit penjelasan yang diberikan ini mampu memberikan kepada kita sedikit kefahaman dalam menjalani kehidupan seharian yang lebih baik. Amin.
Wallahua`lam.
Bertarikh: 6 April 2022 bersamaan 4 Ramadhan 1443H

[give_form id=”14962″]

[1]
 Riwayat Al-Bukhari (37)
[2]
 Lihat
Syarh al-Nawawi ‘ala Sahih Muslim
, 6/377
[3]

.
 Riwayat al-Tirmizi, (734) [Hadith ini adalah Hasan Sahih sebagaimana dinyatakan oleh Imam al-Tirmizi
[4]
 Lihat
Tuhfah Al-Ahwaazi,
3/448
[5]
 Lihat
Fatawa Syeikh Ibn Jibrin
, 9/24
[6]
 Lihat
Majmu’ Fatawa
, 11/325
[7]
 Lihat
Majmu Fatawa Syeikh Muhammad bin Soleh al-Uthaimin,
 14/190


#892 Solat Witir Dua Kali Satu Malam

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum w.b.t. Saya ada satu soalan. Bolehkah saya berwitir dua kali satu malam? Kali pertama bersama imam semasa solat terawih dan kali kedua secara bersendirian selepas selesai solat tahajjud. Mohon pencerahan. Terima kasih.
Jawapan:
Waalaikumussalam w.b.t.
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Solat witir ialah sunat
muakkad
.  Ia dinamakan demikian kerana ditamatkan dengan satu rakaat, dan berbeza dengan solat yang lain.
[1]
 Hal ini berdasarkan hadith, daripada Ali R.A, katanya:
إنَّ الْوِتْرَ لَيْسَ بِحَتْمٍ كَصَلاَتِكُمُ الْمَكْتُوبَةِ وَلَكِنْ سَنَّ رَسُولُ اللَّهِ صَلَّى اللهُ عَلَيْهِ وَسَلَّمَ
Maksudnya
: “
Solat witir tidaklah wajib seperti solat yang difardhukan atas kamu, tetapi Rasulullah SAW melakukannya
.”
[2]
Hadith yang lain pula, Rasulullah SAW bersabda:
يَا أَهْلَ الْقُرْآنِ أَوْتِرُوا فَإِنَّ اللَّهَ وِتْرٌ يُحِبُّ الْوِتْرَ
Maksudnya:
 “
Wahai orang yang beramal dengan al-Quran! Hendaklah kamu melakukan solat Witir, sesungguhnya Allah itu bersifat witir dan dia menyukainya
.”
[3]
Imam al-Nawawi menyebutkan, solat witir adalah sunat di sisi ulama dalam kalangan mazhab Syafi‘i tanpa khilaf. Bilangan rakaatnya yang paling sedikit ialah sebanyak satu rakaat. Manakala tahap kesempurnaannya yang paling rendah adalah dengan melakukannya sebanyak tiga rakaat, dan tahap yang lebih sempurna daripada itu pula adalah dengan mendirikannya sebanyak lima rakaat, kemudian dengan mendirikannya sebanyak tujuh rakaat, kemudian dengan mendirikannya sebanyak sembilan rakaat, kemudian dengan mendirikannya sebanyak sebelas rakaat. Inilah bilangan rakaatnya yang paling banyak menurut pendapat masyhur dalam mazhab Syafi‘i dan pendapat yang diputuskan oleh pengarang
al-Muhazzab
 serta ramai ulama dalam kalangan mazhab Syafi‘i.
[4]
Berbalik kepada soalan yang diajukan, Imam al-Nawawi ada menyebutkan dalam kitabnya, sekiranya seseorang itu berwitir sebelum tidur. Kemudian dia bangun dan mengerjakan solat tahajjud, maka witirnya yang sebelum ini tidak terbatal menurut pendapat yang sahih lagi masyhur. Ini juga merupakan pendapat yang diputuskan oleh jumhur ulama. Bahkan dia bertahajjud dengan apa yang mudah baginya secara
syafa‘
 — yakni dua rakat dua rakaat.
Selain itu, terdapat pendapat dalam kalangan ulama mazhab Syafi‘i sebagaimana dinukilkan oleh Imam al-Haramain dan ulama selainnya dari Khurasan bahawa dia boleh mendirikan solat  pertama dalam qiyamnya itu dengan satu rakaat bagi menggenapkannya (
syafa‘
). Kemudian, dia mendirikan solat tahajjud sebagaimana yang dikehendakinya. Kemudian, dia berwitir buat kali kedua. Perkara ini (yakni solat satu rakaat pada awal qiyam) dinamakan sebagai pembatal witir.
Walau bagaimanapun, pendapat yang terpilih dalam mazhab Syafi‘i ialah pendapat yang pertama
[5]
 berdasarkan kepada hadith Talq bin Ali R.A, bahawa Rasulullah SAW bersabda:
لاَ وِتْرَانِ فِي لَيْلَةٍ
Maksudnya:
 “
Tiada dua witir dalam satu malam
.”
[6]
Selain daripada itu, ini juga adalah pendapat yang dipegang oleh Ibn Hazm. Beliau menyebutkan bahawa bagi mereka yang telah melakukan witir di awalnya dan solat sunat selepas witir itu dibolehkan serta tidak perlu lagi untuk mengulangi witir.
[7]
 Tambahan lagi, pendapat ini juga adalah seperti mana yang dinyatakan oleh al-Tirmizi dan beliau menyandarkannya kepada Sufyan al-Thauri dan Ibn al-Mubarak. Malah, pendapat ini merupakan pendapat yang paling tepat menurut beliau.
[8]
Di samping itu, Imam al-Nawawi juga ada menyatakan bahawa sekiranya kita digalakkan (sunat) untuk mendirikan solat terawih secara berjemaah, maka digalakkan juga untuk mendirikan solat witir secara berjemaah selepasnya — yakni terawih tersebut — secara sepakat dalam kalangan ulama mazhab Syafi‘i. Namun, jika dia ingin mendirikan solat tahajjud, maka dia tidak perlu berwitir bersama mereka — yakni secara berjemaah selepas solat terawih. Sebaliknya mengakhirkan solat witir itu di akhir malam — kerana itu merupakan waktu yang afdhal baginya untuk mendirikan solat witir. Akan tetapi jika dia tetap ingin solat bersama jemaah terawih itu, maka solatlah sunat mutlak dan berwitirlah di akhir malam.
[9]
Kesimpulannya
Oleh itu, berdasarkan kepada perbahasan dan perbincangan di atas, kami berpendapat bahawa tidak boleh melakukan dua witir pada satu malam kerana terdapat hadith yang melarangnya dan inilah pendapat yang terpilih dalam mazhab Syafi‘i.
Di sini kami sertakan bersama tiga cadangan atau pilihan yang boleh dia lakukan. Pertamanya, dia boleh mengakhirkan solat witir itu selepas solat tahajjud di akhir malam dan tidak melakukan bersama-sama imam dalam solat terawih. Pilihan kedua, dia boleh melakukan solat witir bersama-sama imam semasa solat terawih dan tidak melakukannya lagi setelah selesai solat tahajjud di akhir malam. Pilihan ketiga, dia solat bersama-sama imam — ketika solat witir dalam terawih — tetapi dengan niat solat sunat mutlak. Kemudian berwitirlah di akhir malam.
Semoga Allah SWT memberikan kefahaman yang jelas kepada kita semua dalam beragama. Ameen.
Wallahua‘lam.
Bertarikh: 6 April 2022 bersamaan 4 Ramadhan 1443H

[give_form id=”14962″]

[1]
 Lihat
al-Fiqh al-Manhaji
, 1/215.
[2]
 Riwayat al-Tirmizi (453) dan yang lainnya
[3]
 Riwayat Abu Daud (1416)
[4]
 Lihat
al-Majmu‘ Syarh al-Muhazzab
, 4/12.
[5]
 Lihat
al-Majmu‘ Syarh al-Muhazzab
, 4/15.
[6]
 Riwayat Abu Daud (1439)
[7]
 Lihat
al-Muhalla
, 2/91.
[8]
 Lihat
Sunan al-Tirmizi
, 2/330.
[9]
 Lihat
al-Majmu‘ Syarh al-Muhazzab
, 4/15.


#893 Membaca Doa Qunut Selain Daripada Yang Warid

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Apakah dibolehkan membaca doa di dalam qunut selain apa yang warid daripada Nabi SAW?
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Doa qunut ialah zikir yang khusus yang mengandungi ucapan doa dan puji-pujian kepada Allah SWT. Ia boleh untuk diucapkan dengan apa-apa lafaz yang mempunyai dua unsur ucapan tersebut termasuk ayat-ayat al-Quran dengan syarat hendaklah seseorang itu berniat membaca doa qunut.
Hal ini sepertimana yang disebutkan di dalam
Kasyifah al-Saja Syarh Safinat al-Naja
, bahawa Qunut ialah zikir yang khusus yang merangkumi doa dan puji-pujian kepada Allah SWT. Ia boleh diucapkan dengan apa-apa lafaz yang membawa makna kedua-dua unsur tersebut, contohnya: “Ya Allah, ampunkan dosaku, wahai Yang Maha Pengampun.” Maka, doa terhasil dengan lafaz ‘ampunkan’ dan puji-pujian terhasil dengan lafaz ‘Yang Maha Pengampun’. Contohnya lagi: “Kasihanilah aku wahai Yang Maha Mengasihani.”, “Berlemah lembutlah ke atasku wahai Yang Maha Lembut.” Dan sebagainya. Begitu juga termasuk dalam zikir yang khusus ini juga ialah ayat al-Quran yang mempunyai unsur tersebut (doa dan pujian) seperti ayat terakhir dalam surah al-Baqarah dengan syarat hendaklah diniatkan untuk membaca qunut. Dan juga seperti firman Allah SWT, “Dan orang-orang (Islam) yang datang kemudian daripada mereka (berdoa dengan) berkata: “Wahai Tuhan Kami! Ampunkanlah dosa kami dan dosa saudara-saudara kami yang mendahului kami dalam iman, dan janganlah Engkau jadikan dalam hati perasaan hasad dengki dan dendam terhadap orang-orang yang beriman. Wahai Tuhan kami! Sesungguhnya Engkau Amat Melimpah Belas kasihan dan RahmatMu”.”
[1]
Walaubagaimanapun, lafaz doa qunut yang afdhal bagi doa qunut ialah apa yang diriwayatkan daripada Rasulullah SAW oleh Abu Hurairah RA, iaitu apa yang biasa diamalkan oleh masyarakat kita pada hari ini dan disertakan dengan beberapa penambahan. Bagi penambahan doa dan puji-pujian tersebut, Imam Ibn al-Hajar al-Asaqalani berkata: “
Tidak mengapa untuk menambah lafaz (doa dan puji-pujian) dan tidak perlu sujud sahwi kerana meninggalkan tambahan tersebut
.”
Doa Qunut terbahagi kepada dua iaitu:
Pertama
: Qunut Ratibah, iaitu qunut yang disunatkan untuk membacanya pada dua tempat :
Pada Iktidal di dalam rakaat yang kedua solat Subuh
Pada Iktidal yang terakhir dalam solat sunat Witir bermula pertengahan bulan Ramadhan.
[2]
Kedua:
 Qunut Nazilah iaitu doa yang disunatkan untuk dibaca di dalam solat ketika berlaku sesuatu musibah atau bencana khususnya ketika ianya melibatkan orang muslim.
Doa qunut ini disunatkan dibaca di dalam solat sunat witir dan juga solat fardhu subuh berdasarkan mazhab al-Syafi’e. Bacaan di dalam qunut ini warid daripada Nabi SAW sebagaimana hadith yang diriwayatkan oleh al-Hasan bin Ali R.anhuma, katanya:
 عَلَّمَنِي رَسُولُ اللَّهِ صَلَّى اللَّهُ عَلَيْهِ وَسَلَّمَ كَلِمَاتٍ أَقُولُهُنَّ فِي قُنُوتِ:
اللَّهُمَّ اهْدِنِي فِيمَنْ هَدَيْتَ، وَعَافِنِي فِيمَنْ عَافَيْتَ، وَتَوَلَّنِي فِيمَنْ تَوَلَّيْتَ، وَبَارِكْ لِي فِيمَا أَعْطَيْتَ، وَقِنِي شَرَّ مَا قَضَيْتَ، إِنَّكَ تَقْضِي وَلَا يُقْضَى عَلَيْكَ، وَإِنَّهُ لَا يَذِلُّ مَنْ وَالَيْتَ، وَلَا يَعِزُّ مَنْ عَادَيْتَ، تَبَارَكْتَ رَبَّنَا وَتَعَالَيْتَ
.
Maksudnya: “
Rasulullah SAW mengajarkan kepadaku kalimah-kalimah yang aku baca dalam qunut witir:
“
Ya Allah, berikan petunjuk kepada ku sebagaimana orang-orang yang telah Kau berikan hidayah. Berikan aku keselamatan sebagaimana orang-orang yang telah Kau berikan keselamatan. Jadikan aku sebagai wali sebagaimana mereka yang telah Kau jadikan wali. Berkati untuk aku apa yang telah Kau berikan kepada ku, selamatkan ku daripada keburukan yang telah Kau takdirkan. Sesungguhnya Kau yang mentakdirkan dan tiada sesiapa mentakdirkan ke atas Mu. Tidak akan dizalimi orang yang Kau jadikan wali. Tiada kekuatan untuk sesiapa yang engkau Musuhi. Tuhan kami, Kau yang penuh keberkatan dan maha tinggi.”
[3]
Syeikh Syaraf al-Haq al-‘Azim Abadi dalam syarahnya menyebut: “
Dalam riwayat mengatakan qunut witir, dan secara zahirnya, ianya mutlaq dalam semua jenis sunnah sebagaimana pandangan mazhab Hanafi. Manakala mazhab Syafi’e mengkhususkan qunut witir di separuh akhir Ramadhan sebagaimana mazhab kebanyakan daripada para sahabat.
[4]
Dibolehkan juga untuk berdoa selain dengan doa yang masyhur dalam qunut ini sebagaimana yang dilakukan pada zaman Umar RA berdasarkan hadith mauquf daripada Umar RA yang diriwayatkan oleh Abd al-Rahman bin Abd al-Qari, katanya:
…فَكَانَ النَّاسُ يَقُومُونَ أَوَّلَهُ، وَكَانُوا يَلْعَنُونَ الْكَفَرَةَ فِي النِّصْفِ:
اللَّهُمَّ قَاتِلِ الْكَفَرَةَ الَّذِينَ يَصُدُّونَ عَنْ سَبِيلِكَ وَيُكَذِّبُونَ رُسُلَكَ، وَلَا يُؤْمِنُونَ بِوَعْدِكَ، وَخَالِفْ بَيْنَ كَلِمَتِهِمْ، وَأَلْقِ فِي قُلُوبِهِمُ الرُّعْبَ، وَأَلْقِ عَلَيْهِمْ رِجْزَكَ وَعَذَابَكَ، إِلَهَ الْحَقِّ
، ثُمَّ يُصَلِّي عَلَى النَّبِيِّ صَلَّى اللهُ عَلَيْهِ وَسَلَّمَ، وَيَدْعُو لِلْمُسْلِمِينَ بِمَا اسْتَطَاعَ مِنْ خَيْرٍ، ثُمَّ يَسْتَغْفِرُ لِلْمُؤْمِنِينَ قَالَ: وَكَانَ يَقُولُ إِذَا فَرَغَ مِنْ لَعْنَةِ الْكَفَرَةِ، وَصَلَاتِهِ عَلَى النَّبِيِّ، وَاسْتِغْفَارِهِ لِلْمُؤْمِنِينَ وَالْمُؤْمِنَاتِ، وَمَسْأَلَتِهِ:
اللَّهُمَّ إِيَّاكَ نَعْبُدُ، وَلَكَ نُصَلِّي وَنَسْجُدُ، وَإِلَيْكَ نَسْعَى وَنَحْفِدُ، وَنَرْجُو رَحْمَتَكَ رَبَّنَا، وَنَخَافُ عَذَابَكَ الْجِدَّ، إِنَّ عَذَابَكَ لِمَنْ عَادَيْتَ مُلْحِقٌ،
ثُمَّ يُكَبِّرُ وَيَهْوِي سَاجِدً.
Maksudnya:
…
(Paza zaman Umar RA), manusia mendirikan malam yang awalnya, dan mereka melaknat orang-orang kafir pada separuh Ramadhan: “
Ya Allah, binasakanlah orang-orang kafir yang menghalangi manusia dari jalan-Mu, mereka mendustakan para rasul-Mu, dan tidak beriman dengan janji-Mu. Pisahkanlah kesatuan mereka dan timpakanlah rasa takut di hati mereka, serta timpakanlah seksaan dan azab-Mu pada mereka, wahai sembahan yang haq
.” Kemudian imam berselawat kepada Nabi SAW dan berdoa kebaikan untuk kaum muslimin mengikut kemampuan, kemudian beristighfar untuk mereka. Dia (Abd al-Rahman bin Abd al-Qari) berkata: Kemudian imam berdoa setelah habis daripada mendoakan laknat untuk orang-orang kafir, dengan berselawat ke atas Nabi SAW, serta mendoakan keampunan untuk kaum muslimin dan muslimat, dan berdoa:
 Ya Allah, kami menyembah hanya kepada-Mu, hanya kepada-Mu kami solat dan sujud, hanya untuk-Mu kami berusaha dan beramal, dan kami memohon rahmat-Mu, wahai Rabb kami. Kami takut kepada azab-Mu yang pedih. Sesungguhnya azab-Mu ditimpakan kepada orang yang Engkau musuhi.
Kemudian dia bertakbir dan bersujud.
[5]
Membaca Doa Qunut Selain Yang Warid Daripada Nabi SAW
Doa qunut yang dibaca selepas daripada bangun daripada ruku’ pada rakaat terakhir Witir
 tidak disyaratkan untuk membaca doa-doa tertentu
, bahkan adalah lebih baik jika seseorang itu membaca doa sepertimana yang terdapat di dalam sunnah Nabi SAW.
Kata Imam al-Mawardi: “
Doa yang diriwayatkan daripada Nabi SAW lebih kami suka berbanding doa yang lain, dan setiap doa yang dibaca dalam qunut sama ada yang ma’thur atau selainnya, diterima qunutnya
.”
[6]
Imam Burhan al-Din Ibn Muflih menukilkan pandangan Ibn ‘Aqil al-Hanbali di dalam kitabnya, bahawa doa yang
ma’thur
 harus didahulukan dan mengikut susunan, manakala tambahan daripada doa yang
 ma’thur
 merupakan bab yang diberikan
rukhsah
(keringanan).
Kata Ibn ‘Aqil: “
Yang paling kami sukai, apa yang diriwayatkan daripada al-Hasan bin ‘Ali R.anhuma, daripada Rasulullah SAW:
اللَّهُمَّ اهدني
“Ya Allah, berikanlah hidayah kepada kami”. Hadith ini masyhur. Sekiranya ditambah dengan doa yang diriwayatkan daripada Umar RA,
اللَّهُمَّ إِنَّا نستعينك
“Ya Allah kami meminta pertolongan daripadamu” sehingga akhir, maka tidak menjadi masalah
.”
[7]
Syeikh al-Islam Abu al-Abbas Ibn Taimiyah menyatakan: Hakikatnya, qunut witir adalah sejenis doa yang dibolehkan dalam solat. Siapa yang mahu membacanya, silakan dan yang tidak mahu mengamalkannya juga dibolehkan. Sebagaimana melalui solat witir, seseorang boleh melakukan tiga, lima atau tujuh rakaat, bergantung atas kemahuan seseorang (bilangan yang ganjil). Sama sahaja jika dalam witir, ia boleh dilakukan sebanyak 3 rakaat dan 2 salam atau dilakukan sekali gus. Pada bulan Ramadan, jika seseorang itu membaca qunut pada keseluruhan bulan Ramadan, maka itu adalah sangat baik. Sama juga jika seseorang itu membaca qunut pada separuh akhir Ramadan sahaja, itu juga adalah sangat baik, malah jika dia tidak membaca qunut sekali pun, itu juga tidak dianggap berdosa.”
[8]
Kesimpulan
Sebagai kesimpulan, kami menyatakan bahawa bacaan doa qunut yang hendak dibaca
 tidak disyaratkan untuk membaca doa-doa tertentu
, bahkan adalah lebih baik jika seseorang itu membaca doa sepertimana yang terdapat di dalam sunnah Nabi SAW. Namun begitu, jikalau seseorang itu menjadi imam, tidak digalakkan memanjangkan qunut secara berlebihan. Hal ini kerana makruh hukumnya jika imam sengaja memanjangkan doa qunut tanpa sebab yang membolehkannya. Para imam hendaklah membaca doa pada kadarnya sahaja dan tidak memanjangkannya secara berlebih-lebihan.
Hal ini sepertimana yang disebutkan oleh Imam al-Nawawi di dalam kitab al-Majmu’, daripada al-Baghawi, katanya: “
Makruh hukum memanjangkan qunut tanpa sebab
sepertimana juga dalam tasyahhud awal. Pendapat yang zahir ialah tidak batal jika melakukannya. Hal ini kerana al-Baghawi yang berpendapat bahawa memanjangkan qunut adalah sesuatu yang makruh, beliau juga berpendapat bahawa perbuatan memanjangkan rukun yang pendek akan membatalkan solat jika dibuat dengan sengaja. Al-Qadhi Husain berkata: “Jika sekiranya seseorang memanjangkan qunut lebih daripada adat yang biasa, hukumnya adalah makruh, dan sama ada batal atau tidak, ada dua pandangan.”

[9]
Akhirnya, semoga dengan sedikit penjelasan yang diberikan ini mampu memberikan kepada kita sedikit kefahaman dalam menjalani kehidupan seharian yang lebih baik. Amin.
Wallahua`lam.
Bertarikh: 6 April 2022 bersamaan 4 Ramadhan 1443H

[give_form id=”14962″]

[1]
 Lihat
Kasyifat al-Saja Syarh Safinat al-Naja
, 1/177
[2]
 Lihat
al-Taqrirat al-Sadidah fi al-Masa’il al-Mufidah
, hlm. 244
[3]
 Riwayat Abu Dawud (1425), al-Tirmidzi (464), al-Nasaie (1745), dan Ahmad (1718)
[4]
 Lihat

‘Aun al-Ma’bud

Syarh Sunan Abi Dawud
,
 4/211
[5]
 Riwayat Ibn Khuzaimah (1100)
[6]
 Lihat
al-Hawi al-Kabir fi Fiqh Madzhab al-Imam al-Syafi’e
, 2/15
[7]
 Lihat
al-Nukat wa al-Fawaid al-Sunniyah ‘ala Musyil al-Muharrar
, 1/89
[8]
 Lihat
Majmu’ Al-Fatawa,
 22/271
[9]
 Lihat
Mughni al-Muhtaj Syarh al-Minhaj
, 1/369


#894 Solat Sunat Selepas Solat Witir

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Solat witir biasanya dilakukan di akhir malam sebagai penutup segala ibadah kita pada hari tersebut,. Adakah perlu dilakukan solat witir sekali lagi ketika bangun untuk melakukan solat malam secara bersendiri walaupun ia telah dilakukan bersama imam ketika solat Tarawih?
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Solat witir merupakan salah satu solat sunat yang amat dituntut dalam agama kita. Menurut mazhab Syafi‘i, kita disunatkan untuk solat sunat witir secara berjemaah di dalam bulan Ramadhan. Hal ini kerana fadhilat dan kelebihannya yang besar sebagaimana yang dinyatakan dalam beberapa hadith. Di antaranya riwayat daripada Jabir R.A, bahawa Rasulullah SAW bersabda:
مَنْ خَافَ أَنْ لاَ يَقُومَ مِنْ آخِرِ اللَّيْلِ فَلْيُوتِرْ أَوَّلَهُ وَمَنْ طَمِعَ أَنْ يَقُومَ آخِرَهُ فَلْيُوتِرْ آخِرَ اللَّيْلِ فَإِنَّ صَلاَةَ آخِرِ اللَّيْلِ مَشْهُودَةٌ وَذَلِكَ أَفْضَلُ
Maksudnya:
 “
Sesiapa yang takut tidak terbangun pada saat akhir malam, dia hendaklah mendirikan solat witir lebih awal, dan sesiapa yang bersungguh-sungguh untuk bangun pada akhir malam dia hendaklah mendirikan solat witir pada akhir malam. Sesungguhnya solat pada akhir malam disaksikan — yakni dihadiri oleh malaikat — dan itulah yang paling baik (afdhal).
”
[1]
Tambahan pula, Nabi SAW pernah mewasiatkan kepada Abu Hurairah R.A untuk melazimi solat sunat witir ini sebelum tidur. Ini dinyatakan sendiri oleh Abu Hurairah R.A:
أَوْصَانِي خَلِيلِي صَلَّى اللهُ عَلَيْهِ وَسَلَّمَ بِثَلاَثٍ: صِيَامِ ثَلاَثَةِ أَيَّامٍ مِنْ كُلِّ شَهْرٍ، وَرَكْعَتَيِ الضُّحَى، وَأَنْ أُوتِرَ قَبْلَ أَنْ أَنَامَ
Maksudnya:
 “
Kekasihku SAW mewasiatkan tiga perkara kepadaku, iaitu supaya berpuasa tiga hari pada setiap bulan, mendirikan dua rakaat solat Dhuha, dan solat sunat witir sebelum aku tidur.
”
[2]
Solat Witir boleh dilakukan selepas Isyak sehingga menjelang fajar (subuh) dan ia juga sebagai penutup segala solat. Berdasarkan sebuah hadith yang diriwayatkan oleh Abdullah bin Umar R.Anhuma, bahawa Nabi SAW bersabda:
اجْعَلُوْا آخِرَ صَلَاتِكُمْ بِاللَّيْلِ وِتْرًا
Maksudnya:
 “Akhirilah solat malammu itu dengan Solat Witir”.
[3]
Solat Sunat Selepas Solat Witir
Dalam isu ini terdapat dua pendapat, iaitu:
Pertama:
Dibolehkan untuk melakukan solat sunat yang lainnya meskipun telah melakukannya bersama imam ketika solat tarawih sebelumnya dan tidak perlu untuk mengulangi solat witir tersebut.
Ini adalah mazhab kebanyakan para ulama dari kalangan Hanafiah, Malikiyyah, Hanabilah dan pendapat yang masyhur di sisi Syafi`eyyah. Ini juga adalah pendapat al-Nakha`ie, al-Auza`ie, `Alqamah dan ianya diriwayatkan juga daripada Abu Bakar, Sa’ad, ‘Ammar, Ibn `Abbas dan `Aisyah R.Anhum. Hal ini berdasarkan hadith Ummu Salamah R.Anha, katanya:
أَنَّ النَّبِيَّ صَلَّى اللهُ عَلَيْهِ وَسَلَّمَ كَانَ يَرْكَعُ رَكْعَتَيْنِ بَعْدَ الْوِتْرِ، وَهُوَ جَالِسٌ
Maksudnya:

“Adalah Nabi SAW ruku` dua rakaat selepas witir dan Baginda dalam keadaan duduk”.
[4]
Ini juga adalah pendapat al-Imam Ibn Hazm yang mana beliau menyebutkan bahawa
bagi mereka yang telah melakukan witir diawalnya dan solat sunat selepas witir itu dibolehkan dan tidak perlu untuk mengulangi witir.
[
5]
 Pendapat ini juga sepertimana yang disebutkan oleh al-Imam al-Tirmizi dan menyandarkannya kepada Sufyan al-Thauri, Ibn al-Mubarak dan ini juga adalah pendapat yang paling
asah
 (sahih) menurut beliau.
[6]
Kedua: Tidak boleh melakukan solat sunat setelah melakukan solat sunat witir kecuali telah dibatalkan witirnya, dia solat (sunat) dan kemudian berwitir.
Membatalkan witir di sini membawa makna dengan memulakan solat sunat satu rakaat, menjadikan witir yang dilakukan sebelum ini genap bilangan rakaatnya. Kemudian lakukanlah solat sunat yang lain dan kemudian diakhiri dengan witir sekali lagi.
Ini adalah pendapat sebahagian Syafi`eyyah dan ini juga diriwayatkan daripada `Uthman, `Ali, Usamah, Ibn `Umar, Ibn Mas`ud dan Ibn `Abbas R.Anhum. Hujah yang digunakan adalah berdasarkan hadith Nabi SAW:
اجْعَلُوا آخِرَ صَلاَتِكُمْ بِاللَّيْلِ وِتْرًا
Maksudnya:

Jadikan akhir solat (sunat) kalian pada waktu malam dengan melakukan solat sunat witir.
[7]
Syeikh Ibn Jibrin pernah ditanya berkenaan hal ini, beliau menjawab: Seandainya seseorang witir bersama imam, dan menyelesaikan solat bersama imam. Dia tidak perlu lagi melakukan witir di akhir malam. Seandainya dia terjaga di akhir malam, solatlah sebagaimana yang ditulis oleh Allah untuknya, sebanyak dua rakaat, dua rakaat, dan tidak perlu mengulangi witir. Sesungguhnya tidak ada dua witir di dalam satu malam. Sebahagian ulama’ berpendapat lebih baik menjadikan witir bersama imam menjadi dua rakaat (iaitu dengan menambah satu rakaat lagi), iaitu dengan bangun selepas imam memberi salam, dan melakukan satu rakaat lagi, kemudian memberi salam. Kemudian dia melakukan witir di akhir tahajjudnya. Ini berdasarkan sabda Nabi SAW: Apabila kamu takut datangnya waktu Subuh, maka solatlah satu rakaat untuk sebagai witir bagi solat kamu.” Begitu juga dengan hadith: “Jadikan witir akhir solat kalian di waktu malam”.
[8]
Manakala,
al-Lajnah al-Daimah
 mencadangkan supaya dilakukan cara yang kedua, iaitu menambah rakaat ketika solat witir bersama Imam menjadikannya dua rakaat serta mengakhirkan witir pada akhir malam.
[9]
Kesimpulan
Sebagai Kesimpulan, cukup untuk kami mengatakan bahawa cukup hanya sekali melakukan witir pada satu malam, berdasarkan sebuah hadith yang diriwayatkan daripada Talq bin Ali RA, bahawa Nabi SAW bersabda:
لَا وِتْرَانَ فِيْ لَيْلَةٍ
Maksudnya:
 “Tidak ada dua witir dalam satu malam”.
[10]
Berdasarkan hujah dan dalil-dalil di atas, terdapat dua cara yang boleh dilakukan:
Pertama: Solat witir bersama imam, kemudian apabila bangun Qiamullail, lakukan solat sunat tanpa solat witir. Ini berdasarkan dalil larangan dua witir dan dalil bolehnya solat sunat selepas witir di atas. Dalam masa yang sama dia akan mendapat pahala solat bersama imam hingga selesai.
Kedua: Tidak witir bersama imam. Makmum ini akan ikut imam hingga selesai. Apabila imam bangun mendirikan witir, makmum tadi niat untuk solat sunat dua rakaat. Apabila imam memberi salam, makmum tidak memberi salam sebaliknya bangun menambah satu lagi rakaat. Apabila bangun Qiamullail, makmum tadi menjadikan solat terakhirnya adalah witir. Dengan itu, makmum tadi akan dapat memenuhi arahan Nabi SAW untuk mengakhirkan solat witir, dan mendapat juga ganjaran pahala solat bersama imam hingga selesai.
Akhirnya, semoga dengan sedikit penjelasan yang diberikan ini mampu memberikan kepada kita sedikit kefahaman dalam menjalani kehidupan seharian yang lebih baik. Amin.
Wallahua`lam.
Bertarikh: 6 April 2022 bersamaan 4 Ramadhan 1443H

[give_form id=”14962″]

[1]
 Riwayat Muslim (755)
[2]
 Riwayat al-Bukhari (1981)
[3]
 Riwayat al-Bukhari (998) dan Muslim (751)
[4]
 Riwayat al-Imam Ahmad di dalam
Musnad
nya (26553) dan al-Tirmizi (471).
[5]
 Lihat
al-Muhalla
, 2/91
[6]
 Lihat
Sunan al-Tirmizi
, 2/330
[7]
 Riwayat al-Bukhari (998) dan Muslim (751)
[8]
 Lihat
Fatawa Ramadhan
, hlm 826
[9]
 Lihat
Fatawa al-Lajnah al-Daimah
, 7/207
[10]
 Riwayat Abu Daud (1439), al-Tirmizi, (479), dan al-Nasa’ie, (1661)


#895 Solat Witir Tiga Rakaat; Satu atau Dua Salam

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum w.b.t. Saya ada satu soalan. Jika saya solat witir tiga rakaat, yang manakah lebih afdhal, dengan satu salam atau dua salam? Terima kasih.
Jawapan:
Waalaikumussalam w.b.t.
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Solat witir ialah sunat
muakkad
.  Ia dinamakan demikian kerana ditamatkan dengan satu rakaat, dan berbeza dengan solat yang lain.
[1]
 Hal ini berdasarkan hadith, daripada Ali R.A, katanya:
إنَّ الْوِتْرَ لَيْسَ بِحَتْمٍ كَصَلاَتِكُمُ الْمَكْتُوبَةِ وَلَكِنْ سَنَّ رَسُولُ اللَّهِ صَلَّى اللهُ عَلَيْهِ وَسَلَّمَ
Maksudnya
: “
Solat witir tidaklah wajib seperti solat yang difardhukan atas kamu, tetapi Rasulullah SAW melakukannya
.”
[2]
Hadith yang lain pula, Rasulullah SAW bersabda:
يَا أَهْلَ الْقُرْآنِ أَوْتِرُوا فَإِنَّ اللَّهَ وِتْرٌ يُحِبُّ الْوِتْرَ
Maksudnya:
 “
Wahai orang yang beramal dengan al-Quran! Hendaklah kamu melakukan solat Witir, sesungguhnya Allah itu bersifat witir dan dia menyukainya
.”
[3]
Imam al-Nawawi menyebutkan, solat witir adalah sunat di sisi ulama dalam kalangan mazhab Syafi‘i tanpa khilaf. Bilangan rakaatnya yang paling sedikit ialah sebanyak satu rakaat. Manakala tahap kesempurnaannya yang paling rendah adalah dengan melakukannya sebanyak tiga rakaat, dan tahap yang lebih sempurna daripada itu pula adalah dengan mendirikannya sebanyak lima rakaat, kemudian dengan mendirikannya sebanyak tujuh rakaat, kemudian dengan mendirikannya sebanyak sembilan rakaat, kemudian dengan mendirikannya sebanyak sebelas rakaat. Inilah bilangan rakaatnya yang paling banyak menurut pendapat masyhur dalam mazhab Syafi‘i dan pendapat yang diputuskan oleh pengarang
al-Muhazzab
 serta ramai ulama dalam kalangan mazhab Syafi‘i.
[4]
Berbalik kepada soalan yang diajukan, pada asasnya sesiapa yang ingin menunaikan solat witir lebih daripada satu rakaat — yakni sama ada tiga rakaat, lima rakaat dan lain-lain — boleh mendirikannya dengan satu tasyahhud, atau dua tasyahhud di dua rakaat yang terakhir sebagaimana riwayat daripada Aisyah R.Anha, beliau berkata:
كانَ لا يسلِّمُ في رَكعتيِ الوترِ
Maksudnya
: “
Baginda SAW tidak memberi salam pada dua rakaat witir
.”
[5]
Atau boleh juga dengan memisahkan antara
syafa‘
  dan
witir
, dan ini adalah yang paling afdhal, berdasarkan riwayat daripada Ibn Umar R.Anhuma, beliau berkata:
أنَّ رسولَ اللهِ ﷺ كان يفصِلُ بينَ الشَّفعِ والوِتْرِ
Maksudnya:
 “
Sesungguhnya Rasulullah SAW pernah memisahkan di antara solat syafa‘ dan juga witir
.”
[6]
Begitu juga dalam riwayat Nafi‘, beliau berkata:
أَنَّ عَبْدَ اللهِ بْنَ عُمَرَ رَضِيَ اللهُ عَنْهُمَا كَانَ يُسَلِّمُ بَيْنَ الرَّكْعَةِ وَالرَّكْعَتَيْنِ فِي الوِتْرِ حَتَّى يَأْمُرَ بِبَعْضِ حَاجَتِهِ
Maksudnya:
 “
Abdullah bin Umar R.Anhuma memberi salam di antara satu rakaat dan dua rakaat di dalam solat witir sehinggalah beliau memerintahkan seseorang untuk memenuhi sebahagian keperluannya
.”
[7]
Selain itu, menurut Dr. Muhammad al-Zuhaili lagi, dalam rakaat ketiga witir dibaca dengan kuat (
jahar
). Justeru, kalaulah ketiga-tiga rakaat witir ini disambung, nescara tidak dibaca dengan kuat pada rakaat ketiga sebagaimana rakaat ketiga dalam solat Maghrib. Begitu juga termasuk dalam perbuatan yang afdhal bagi sesiapa yang mendirikan solat witir lebih daripada satu rakaat untuk memisahkannya setiap dua rakaat dengan satu salam. Malah, ia lebih baik daripada menyambungnya — yakni tanpa memisahkan setiap dua rakaat dengan salam — kerana lebih banyak amalannya, dan hadith yang menyebutkan mengenainya juga lebih banyak.
[8]
Selain daripada itu, Imam al-Nawawi juga ada menyebutkan, sesiapa yang ingin mendirikan witir sebanyak tiga rakaat, maka para ulama berbeza pendapat mengenai cara melaksanakannya yang terbaik (afdhal). Menurutnya, cara menunaikannya yang paling baik (afdhal) adalah dengan memisahkannya dengan dua salam berdasarkan hadith-hadith sahih yang banyak menyebutkan mengenainya. Hal ini juga disebabkan lebih banyak ibadat (amalan) kerana (dengan memisahkannya dengan dua salam) dia dapat memperbaharui niat, doa iftitah, doa di akhir solat dan salam, serta lain-lain lagi. Selain itu, terdapat ulama yang berpendapat, menyambungnya — yakni solat witir tiga rakaat dengan satu salam — adalah lebih baik, dan ini merupakan pendapat al-Syeikh Abu Zaid al-Marwazi kerana keluar daripada khilaf Abu Hanifah yang tidak mensahihkan (menganggap sah) solat witir yang ditunaikan secara terpisah — yakni dengan dua salam.
[9]
Kesimpulannya
Oleh itu, berdasarkan kepada perbahasan dan perbincangan di atas, kami berpendapat bahawa solat witir yang ditunaikan secara terpisah yakni dengan dua salam adalah lebih baik, berbanding solat witir tiga rakaat yang ditunaikan dengan satu salam kerana berlakunya pertambahan amalan dan ibadah seperti pertambahan niat, doa, takbir dan lain-lain. Lebih-lebih lagi, perkara ini juga selari dengan kaedah fiqh yang menyebutkan:
مَا كَانَ أَكْثَرَ فِعْلًا كَانَ أَكْثَرَ فَضْلً
Maksudnya:
 “
Lebih banyak sesuatu perbuatan, lebih banyak fadhilatnya (kelebihan)
.”
[10]
Al-Suyuti menyatakan bahawa kaedah ini diambil daripada sebuah hadith yang diriwayatkan daripada Aisyah R.Anha, bahawa Rasulullah SAW bersabda:
وَلَكِنَّهَا عَلَى قَدْرِ نَصَبِكِ أَوْ قَالَ: نَفَقَتِكِ
Maksudnya:
 “
Akan tetapi ia (ganjaran) adalah mengikut kadar usaha kamu — atau katanya: belanja kamu (yang dikeluarkan).
”
[11]
Imam al-Nawawi ketika mensyarahkan hadith ini menyebutkan, secara zahirnya ia menunjukkan bahawa pahala dan fadhilat dalam ibadah akan menjadi lebih banyak dengan banyaknya usaha dan infak yang dikeluarkan. Makna usaha dan infak di sini adalah yang tidak dicela oleh syarak.
[12]
 Oleh sebab itu, al-Suyuti menyebutkan di bawah kaedah ini bahawa memisahkan solat witir adalah lebih afdhal berbanding menyambungkannya — yakni melakukannya dengan satu salam — sebagai contoh bagi kaedah tersebut kerana berlakunya pertambahan niat, takbir dan salam.
[13]
Semoga Allah SWT memberikan kefahaman yang jelas kepada kita semua dalam beragama. Ameen.
Wallahua‘lam.
Bertarikh: 6 April 2022 bersamaan 4 Ramadhan 1443H

[give_form id=”14962″]

[1]
 Lihat
al-Fiqh al-Manhaji
, 1/215.
[2]
 Riwayat al-Tirmizi (453) dan yang lainnya
[3]
 Riwayat Abu Daud (1416)
[4]
 Lihat
al-Majmu‘ Syarh al-Muhazzab
, 4/12.
[5]
 Riwayat Malik dalam
al-Muwatta’
 daripada riwayat Muhammad bin al-Hasan (1/96); Riwayat al-Tabarani dalam
al-Ausat
 (6/375)
[6]
 Riwayat Ibn Hibban (2433)
[7]
 Riwayat al-Bukhari (991)
[8]
 Lihat
al-Mu‘tamad fi al-Fiqh al-Syafi‘i
, 1/373.
[9]
 Lihat
al-Majmu‘ Syarh al-Muhazzab
, 4/13.
[10]
 Lihat
al-Asybah wa al-Naza’ir
, hlm. 143;
Mausu‘ah al-Qawaid al-Fiqhiyyah
, 9/171.
[11]
 Riwayat Muslim (1211)
[12]
 Lihat
al-Minhaj Syarh Sahih Muslim
, 8/153.
[13]
 Lihat
al-Asybah wa al-Naza’ir
, hlm. 143.


#896 Solat Tarawih Secara Bersendirian

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Apakah dibolehkan untuk melakukan solat tarawih secara bersendirian?
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Solat tarawih merupakan suatu solat yang dituntut bagi umat Islam untuk melaksanakannya. Ganjaran melakukannya adalah sangat besar, sebagaimana yang diriwayatkan daripada Abu Hurairah R.A beliau berkata bahawa Rasulullah S.A.W bersabda :
مَنْ قَامَ رَمَضَانَ إِيمَانًا وَاحْتِسَابًا غُفِرَ لَهُ مَا تَقَدَّمَ مِنْ ذَنْبِهِ
Maksudnya:

Sesiapa yang melakukan qiyam Ramadan dengan penuh keimanan dan mengharapkan ganjaran serta keampunan, akan diampunkan buatnya dosa-dosa yang terdahulu
.
[1]
Imam al-Nawawi berkata: “Makna “إيمانًا” ialah mempercayainya sebagai benar, lagi dijanjikan pahala dan fadilatnya, manakala makna “إحتِسابًا” ialah menginginkan redha Allah Taala semata-mata, bukan bertujuan  pandangan manusia, dan bukan juga apa-apa tujuan lain yang menyelisihi makna keikhlasan. Makna yang dikehendaki daripada  “Qiyam Ramadhan” ialah perlaksanaan solat Tarawih. Para ulama bersepakat tentang hukumnya adalah disunatkan.”
[2]
Namun berkata al-Hafiz al-‘Iraqi: “Bukan dimaksudkan dengan qiyam Ramadhan ialah mendirikan keseluruhan malamnya bahkan yang dimaksudkan ialah mendirikan sebahagian kecil daripada malam seperti yang difahami secara mutlak dengan pelaksanaan solat Tahajjud, solat Terawih di belakang imam — seperti kebiasaan yang dilakukan —serta pelaksanaan solat Isyak dan solat Subuh secara berjemaah.”
[3]
Hadith di atas jelas menunjukkan bahawa perbuatan qiyam Ramadhan yang meliputi solat tarawih, pembacaan al-Quran, zikir dan doa, serta selainnya daripada ibadah yang dilakukan pada malam hari bulan Ramadan, sekiranya ia dilakukan dengan penuh keimanan akan pensyariatannya serta mengharapkan ganjaran pahala dari Allah S.W.T, nescaya pelakunya akan diampunkan dosa-dosa kecilnya yang terdahulu.
Imam Al-Nawawi  di dalam
Syarh al-Nawawi ‘Ala Sahih Muslim
mengatakan: Qiyam Ramadhan adalah solat tarawih.
[4]
Pensyariatan solat tarawih dapat dilihat melalui sebuah riwayat daripada Umm Al-Mu’minin Aisyah R.Anha, katanya:
 أَنَّ رَسُولَ اللَّهِ صلى الله عليه وسلم صَلَّى ذَاتَ لَيْلَةٍ فِي الْمَسْجِدِ فَصَلَّى بِصَلاَتِهِ نَاسٌ، ثُمَّ صَلَّى مِنَ الْقَابِلَةِ فَكَثُرَ النَّاسُ، ثُمَّ اجْتَمَعُوا مِنَ اللَّيْلَةِ الثَّالِثَةِ أَوِ الرَّابِعَةِ، فَلَمْ يَخْرُجْ إِلَيْهِمْ رَسُولُ اللَّهِ صلى الله عليه وسلم، فَلَمَّا أَصْبَحَ قَالَ  “ قَدْ رَأَيْتُ الَّذِي صَنَعْتُمْ وَلَمْ يَمْنَعْنِي مِنَ الْخُرُوجِ إِلَيْكُمْ إِلاَّ أَنِّي خَشِيتُ أَنْ تُفْرَضَ عَلَيْكُمْ ”، وَذَلِكَ فِي رَمَضَانَ
Maksudnya:
Sesungguhnya Rasulullah S.A.W pada suatu malam sedang solat di dalam masjid. Maka orang ramai pun mengikut solat bersama baginda. Kemudian pada malam berikutnya, baginda solat sekali lagi dan jemaah yang mengikutnya semakin banyak. Pada malam yang ketiga atau keempat, orang ramai berkumpul menanti ketibaan Rasulullah S.A.W sebaliknya baginda tidak keluar kepada mereka. Apabila masuk waktu subuh, baginda bersabda kepada para jemaah: Sesungguhnya aku telah melihat apa yang kamu semua lakukan. Dan tidaklah yang menghalang aku dari keluar kepada kamu melainkan aku takut solat itu akan difardhukan ke atas kamu semua. Yang demikian itu berlaku pada bulan Ramadan
.
[5]
Berdasarkan hadith di atas, Rasulullah S.A.W pada malam hari pertama bulan Ramadan baginda keluar menuju ke masjid pada waktu malam dan mendirikan solat. Kemudian orang ramai yang berada di sekitar turut serta mengikuti solat malam Rasulullah S.A.W. Demikian juga pada malam yang kedua, Cuma bilangan jemaah yang solat bersama baginda semakin ramai. Manakala malam yang berikutnya, bilangan jemaah semakin ramai sehingga memenuhi masjid. Maka pada malam yang berikutnya, Nabi S.A.W tidak keluar ke masjid dan ramai orang pada ketika itu yang menanti kehadiran baginda. Sebaik sahaja waktu subuh, selepas sahaja solat baginda berpaling seraya mengatakan sebagaimana yang disebutkan dalam hadis di atas.
Syeikh Syams Al-Haq Al-‘Azhim Abadi
Rahimahullah
 ketika mensyarahkan hadis ini beliau berkata: Baginda takut solat tarawih akan difardhukan ke atas mereka. Ini kerana boleh jadi berlakunya kefardhuan atas perbuatan qiyam Ramadhan secara berjamaah disebabkan ia dilakukan secara berterusan.
[6]
Solat Sunat Tarawih Secara Bersendiri
Berikut kami nyatakan beberapa pendapat para fuqaha berkenaan isu ini:
Kata Al-Syeikh Al-Buhuti Rahimahullah di dalam kitabnya
Daqaiq Uli Al-Nuha
[7]
: Menunaikan solat tarawih di masjid itu lebih afdhal berbanding selainnya. Kerana baginda S.A.W menunaikannya bersama orang ramai selama tiga hari berturut-turut. Ia sepertimana yang diriwayatkan oleh A’isyah R.anha

bahawa Rasulullah SAW bersabda:
مَنْ قَامَ مَعَ الإِمَامِ حَتَّى يَنْصَرِفَ حُسِبَ لَهُ قِيَامُ لَيْلَةٍ
Maksudnya:

Sesiapa yang melakukan qiyam bersama imam sehingga dia selesai, akan dituliskan ganjaran untuknya qiyam sepanjang malam
.
[8]
Syeikh al-Mubarakfuri menukilkan bahawa Imam Ahmad bin Hanbal  juga berpendapat yang sama berhujahkan hadith di atas. Ditanyakan kepada Imam Ahmad: Adakah kau suka seorang lelaki solat bersama orang ramai (secara berjamaah) pada bulan Ramadhan atau kau suka dia solat secara bersendirian ? Maka Imam Ahmad menjawab : Aku suka jika dia solat berjemaah bersama orang ramai, dan aku juga suka sekiranga dia solat bersama dengan imam dan turut witir bersamanya. Nabi SAW bersabda:
“Sesungguhnya seorang lelaki itu apabila dia qiyam bersama dengan imam sehingga imam selesai, nescaya dituliskan untuknya ganjaran qiyam sepanjang malamnya”
. Kata Imam Ahmad lagi: Dia qiyam secara berjemaah dan solat witir bersama mereka sehingga lah imam selesai. Kata Abu Daud : Aku melihat Imam Ahmad
Rahimahullah
, beliau berwitir pada bulan Ramadan bersama imamnya kecuali pada malam yang aku tidak menghadirinya.
[9]
Imam Al-Nawawi dalam
Syarh Sahih Muslim
[10]
 menyatakan berkenaan isu ini: Para ulama bersepakat bahawa solat tarawih adalah mustahab. Cuma mereka berbeza pendapat adakah yang afdhal itu solat bersendirian di rumahnya ataupun solat berjamaah di masjid. Imam al-Nawawi membahagikan pendapat seperti berikut:
Pendapat pertama
: Imam Al-Syafi’e dan jumhur ashabnya, Imam Abu Hanifah, Imam Ahmad, dan sebahagian fuqaha Malikiyyah. Mereka berpendapat bahawa yang afdhal adalah solat tarawih secara berjamaah sebagaimana yang dilakukan oleh Umar Al-Khattab dan para sahabat R.anhum. Dan amalan umat islam berterusan dalam melakukannya (secara berjamaah) kerana ia adalah syiar yang zahir maka ia menyerupai solat hari raya.
Pendapat kedua
: Imam Malik, Abu Yusuf, dan sebahagian Syafi’iyyah. Mereka berpendapat bahawa yang afdhal adalah menunaikan tarawih secara bersendirian di rumah. Ini berdasarkan sabda Nabi SAW:
فَإِنَّ أَفْضَلَ صَلاَةِ الْمَرْءِ فِي بَيْتِهِ، إِلاَّ الصَّلاَةَ الْمَكْتُوبَةَ
Maksudnya:

Sesungguhnya seafdhal solat bagi seorang lelaki itu adalah di rumahnya, melainkan solat fardhu
.
[11]
Imam Al-Nawawi dalam mentarjihkan isu ini menyatakan di dalam kitabnya
Al-Majmu’
: Solat tarawih adalah sunnah berdasarkan ijma’ para ulama’. Boleh untuk dilaksanakan secara bersendirian ataupun secara berjamaah. Yang manakah lebih afdhal di antara keduanya.
Terdapat dua pendapat yang masyhur dan yang sahih dengan kesepakatan para ashab (Al-Syafi’eyyah), bahawa solat tarawih berjamaah itu lebih afdhal
.
[12]
Kesimpulan
Sebagai kesimpulan, berdasarkan penelitian beberapa pendapat para
fuqaha
 yang kami nyatakan di atas, kami berpendapat bahawa
hukum menunaikan solat tarawih secara bersendirian adalah dibolehkan, dan yang paling afdhal adalah menunaikannya secara berjemaah
. Kami juga mencadangkan kepada para pembaca supaya melihat beberapa
murajjihat
 (pemberat) yang berikut:
Bagi yang menghadirkan diri ke masjid untuk menunaikan solat isya’ secara berjemaah. Alangkah lebih baik untuk dirinya kekal di masjid dan meneruskan solat tarawih secara berjamaah.
Solat tarawih secara berjemaah merupakan satu syiar agama Islam. Kerana itu ia disifatkan menyamai solat hari raya.
Sesiapa yang merasakan kualiti solat tarawihnya semasa bersendirian jauh lebih baik berbanding kualiti solat semasa berjamaah, maka dia boleh untuk solat sendirian. Jika sebaliknya, maka berjamaah itu lebih afdhal.
Solat tarawih secara berjamaah di masjid itu lebih kuat dalam mengeratkan silaturahim dan kerukunan dalam kalangan masyarakat berbanding solat secara bersendirian. Hubungan baik dapat dibina apabila hadir solat bersama, saling beramah mesra, bertanya khabar, dan seumpamanya.
Cukuplah arahan Saidina Umar Al-Khattab kepada para sahabat di zamannya untuk dilakukan solat tarawih secara berjamaah menunjukkan yang ia suatu yang lebih baik berbanding solat secara bersendirian.
Kekallah bersama imam sehingga imam menyelesaikan solat supaya mendapat ganjaran qiamullail sepanjang malam sebagaimana yang diriwayatkan daripada A’isyah R.Anhabahawa Rasulullah SAW bersabda:
مَنْ قَامَ مَعَ الإِمَامِ حَتَّى يَنْصَرِفَ حُسِبَ لَهُ قِيَامُ لَيْلَةٍ
Maksudnya:

Sesiapa yang melakukan qiyam bersama imam sehingga dia selesai, akan dituliskan ganjaran untuknya qiyam sepanjang malam
.
[13]
Akhirnya, semoga dengan sedikit penjelasan yang diberikan ini mampu memberikan kepada kita sedikit kefahaman dalam menjalani kehidupan seharian yang lebih baik. Amin.
Wallahua`lam.
Bertarikh: 6 April 2022 bersamaan 4 Ramadhan 1443H

[give_form id=”14962″]

[1]
 Riwayat al-Bukhari (37) dan Muslim (759)
[2]
 Lihat
Syarh al-Nawawi ‘ala Sahih Muslim
, 6/39
[3]
 Lihat
Tarh al-Tathrib
, 4/161
[4]
 Lihat
Syarh al-Nawawi ‘Ala Sahih Muslim,
6/377
[5]
 Riwayat Al-Bukhari (1129)
[6]
 Lihat
‘Aun Al-Ma’bud Syarah Sunan Abi Daud,
4/180
[7]
 Lihat
Daqaiq Uli Al-Nuha,

1/2245
[8]
 Riwayat Abu Dawud (1375), al-Tirmizi (806), al-Nasaie (1364), Ibn Majah (1327), Ahmad (21419)
[9]
 Lihat
Tuhfah Al-Ahwaazi,
3/448
[10]
 Lihat
Syarh Al-Nawawi ‘Ala Sahih Muslim,
6/377
[11]
 Riwayat Al-Bukhari (7290)
[12]
 Lihat
Al-Majmu’ Syarh Al-Muhazzab,
3/526.
[13]
 Riwayat Abu Dawud (1375), al-Tirmizi (806), al-Nasaie (1364), Ibn Majah (1327), Ahmad (21419)


#897 Waktu Solat Witir

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum w.b.t. Saya ada satu soalan. Bilakah waktu solat sunat witir? Terima kasih.
Jawapan:
Waalaikumussalam w.b.t.
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Solat witir ialah sunat
muakkad
.  Ia dinamakan demikian kerana ditamatkan dengan satu rakaat, dan berbeza dengan solat yang lain.
[1]
 Hal ini berdasarkan hadith, daripada Ali R.A, katanya:
إنَّ الْوِتْرَ لَيْسَ بِحَتْمٍ كَصَلاَتِكُمُ الْمَكْتُوبَةِ وَلَكِنْ سَنَّ رَسُولُ اللَّهِ صَلَّى اللهُ عَلَيْهِ وَسَلَّمَ
Maksudnya
: “
Solat witir tidaklah wajib seperti solat yang difardhukan atas kamu, tetapi Rasulullah SAW melakukannya
.”
[2]
Hadith yang lain pula, Rasulullah SAW bersabda:
يَا أَهْلَ الْقُرْآنِ أَوْتِرُوا فَإِنَّ اللَّهَ وِتْرٌ يُحِبُّ الْوِتْرَ
Maksudnya:
 “
Wahai orang yang beramal dengan al-Quran! Hendaklah kamu melakukan solat Witir, sesungguhnya Allah itu bersifat witir dan dia menyukainya
.”
[3]
Imam al-Nawawi menyebutkan, solat witir adalah sunat di sisi ulama dalam kalangan mazhab Syafi‘i tanpa khilaf. Bilangan rakaatnya yang paling sedikit ialah sebanyak satu rakaat. Manakala tahap kesempurnaannya yang paling rendah adalah dengan melakukannya sebanyak tiga rakaat, dan tahap yang lebih sempurna daripada itu pula adalah dengan mendirikannya sebanyak lima rakaat, kemudian dengan mendirikannya sebanyak tujuh rakaat, kemudian dengan mendirikannya sebanyak sembilan rakaat, kemudian dengan mendirikannya sebanyak sebelas rakaat. Inilah bilangan rakaatnya yang paling banyak menurut pendapat masyhur dalam mazhab Syafi‘i dan pendapat yang diputuskan oleh pengarang
al-Muhazzab
 serta ramai ulama dalam kalangan mazhab Syafi‘i.
[4]
Berbalik kepada soalan yang diajukan, dalam
al-Fiqh al-Manhaji
 dinyatakan bahawa waktu solat witir ialah antara solat Isyak dan terbit fajar.
[5]
 Hal ini berdasarkan hadith, Nabi SAW bersabda:
إِنَّ اللَّهَ عَزَّ وَجَلَّ قَدْ أَمَدَّكُمْ بِصَلاَةٍ وَهِىَ خَيْرٌ لَكُمْ مِنْ حُمْرِ النَّعَمِ وَهِىَ الْوِتْرُ فَجَعَلَهَا لَكُمْ فِيمَا بَيْنَ الْعِشَاءِ إِلَى طُلُوعِ الْفَجْرِ
Maksudnya:
 “
Allah ‘Azza wa Jalla mengurniakan kamu solat yang lebih baik daripada unta merah. Solat itu ialah solat witir yang ditentukan waktunya di antara solat Isyak sehingga terbit fajar
.”
[6]
Menurut Imam al-Nawawi, terdapat tiga pendapat ulama dalam kalangan mazhab Syafi‘i mengenai waktu permulaan witir. Pendapat yang sahih lagi masyhur yang diputuskan oleh pengarang
al-Muhazzab
 dan jumhur ulama, waktu witir bermula selepas selesai solat fardhu Isyak, tidak kira dia sudah mendirikan solat sunat antaranya dengan solat Isyak ataupun tidak, begitu juga sama ada dia berwitir dengan satu rakaat ataupun lebih. Jika dia berwitir sebelum solat Isyak, maka witirnya itu tidak sah sama ada secara sengaja atau tidak sengaja, sama ada dia menyangka sudah mendirikan solat Isyak atau menyangka keharusannya. Begitu juga jika seseorang itu mendirikan solat Isyak dengan sangkaan bahawa dia suci daripada hadas, lalu dia berhadas. Kemudian, dia berwuduk dan mendirikan solat witir. Kemudian, terbukti bahawa dia sebenarnya telah berhadas sejak daripada Isyak lagi, maka witir yang telah dilakukannya itu terbatal — tidak sah.
Pendapat yang kedua, masuk waktu witir dengan masuknya waktu Isyak. Justeru, seseorang itu boleh mendirikan solat witir sebelum mendirikan solat fardhu Isyak. Pendapat ini dinukilkan oleh Imam al-Haramain dan lain-lain, serta diputuskan oleh al-Qadhi Abu al-Tayyib. Mereka menyatakan, tidak kira sama ada orang itu melakukannya secara sengaja ataupun tidak sengaja — yakni solat witir sebelum solat fardhu Isyak. Manakala pendapat yang ketiga pula menyatakan, jika seseorang itu berwitir dengan banyak rakaat, maka waktunya bermula selepas solat Isyak. Jika seseorang itu berwitir sebanyak satu rakaat sahaja, maka disyaratkan untuk sah witirnya itu dengan mendahuluinya dengan solat sunat selepas solat fardhu Isyak. Jika dia tetap berwitir dengan satu rakaat sebelum mendahuluinya dengan solat sunat, maka witirnya itu tidak sah. Menurut Imam al-Haramain, witirnya itu dikira sebagai solat sunat — sebagaimana solat-solat sunat yang lain dan bukannya witir.
Manakala waktu akhirnya pula, pendapat yang sahih yang diputuskan oleh pengarang al-Muhazzab dan jumhur ulama adalah sehingga terbitnya fajar dan terkeluar waktunya — yakni tamat — dengan terbitnya fajar itu. Namun, al-Mutawalli ada menukilkan satu pendapat daripada Imam al-Syafi‘i bahawa waktunya adalah sehingga seseorang itu mendirikan solat fardhu Subuh. Adapun waktu yang digalakkan untuk mendirikannya, pengarang al-Muhazzab dan jumhur ulama memutuskan bahawa waktu yang afdhalnya adalah melakukannya pada akhir solat malam. Sekiranya dia tidak mahu solat tahajjud, maka digalakkan untuk berwitir selepas solat fardhu Isyak dan solat sunatnya di awal malam. Namun, jika dia mahu mendirikan solat tahajjud, maka afdhalnya adalah untuk dia mengakhirkan solat witir dan melakukannya selepas solat tahajjud yakni witirnya itu di akhir solat malam. Walau bagaimanapun, Imam al-Haramain dan al-Ghazali berpendapat mengawalkan solat witir di awal malam adalah lebih baik (afdhal). Kemudian, Imam al-Nawawi menyebutkan, khilaf ini hanya disebutkan oleh mereka berdua.
[7]
Waktu afdhal solat witir yakni melakukannya pada akhir solat malam adalah berdasarkan kepada hadith, daripada Nabi SAW, Baginda bersabda:
اجْعَلُوا آخِرَ صَلاَتِكُمْ مِنَ اللَّيْلِ وِتْرًا
Maksudnya:
 “
Jadikanlah akhir solat malam kamu dengan solat Witir
.”
[8]
Di dalam
al-Fiqh al-Manhaji
 disebutkan, hadith ini adalah sekiranya seseorang itu ingin mendirikan bangun pada akhir malam — yakni bagi mendirikan solat tahajjud. Namun, sekiranya dia risau tidak dapat bangun pada akhir malam, maka berwitirlah selepas solat fardhu Isyak dan solat sunatnya.
[9]
 Hal ini berdasarkan hadith, daripada Jabir R.A, bahawa Rasulullah SAW bersabda:
مَنْ خَافَ أَنْ لاَ يَقُومَ مِنْ آخِرِ اللَّيْلِ فَلْيُوتِرْ أَوَّلَهُ وَمَنْ طَمِعَ أَنْ يَقُومَ آخِرَهُ فَلْيُوتِرْ آخِرَ اللَّيْلِ فَإِنَّ صَلاَةَ آخِرِ اللَّيْلِ مَشْهُودَةٌ وَذَلِكَ أَفْضَلُ
Maksudnya:
 “
Sesiapa yang takut tidak terbangun pada saat akhir malam, dia hendaklah bersolat Witir lebih awal, dan sesiapa yang bersungguh-sungguh untuk bangun pada akhir malam dia hendaklah bersolat witir pada akhir malam. Sesungguhnya solat pada akhir malam dihadiri bersama oleh para malaikat, dan itulah yang afdhal
.”
[10]
Kesimpulannya
Oleh itu, berdasarkan kepada perbahasan dan perbincangan di atas, kami berpendapat bahawa waktu solat witir bermula selepas solat fardhu Isyak sehinggalah terbitnya fajar yakni masuknya waktu Subuh, tidak kira dia sudah mendirikan solat sunat selepas Isyak ataupun tidak, begitu juga sama ada dia ingin berwitir dengan hanya satu rakaat ataupun lebih.
Selain daripada itu, waktu yang paling afdhal untuk mendirikannya juga adalah berbeza mengikut situasi. Sesiapa yang ingin mendirikan solat tahajjud, maka waktu witirnya yang afdhal ialah selepas solat tahajjud, yakni di akhir solat malamnya. Manakala sesiapa risau tidak bangun untuk solat tahajjud, maka waktu witirnya yang afdhal ialah selepas solat fardhu Isyak dan solat sunatnya di awal malam.
Semoga Allah SWT memberikan kefahaman yang jelas kepada kita semua dalam beragama. Ameen.
Wallahua‘lam.
Bertarikh: 6 April 2022 bersamaan 4 Ramadhan 1443H

[give_form id=”14962″]

[1]
 Lihat
al-Fiqh al-Manhaji
, 1/215.
[2]
 Riwayat al-Tirmizi (453) dan yang lainnya
[3]
 Riwayat Abu Daud (1416)
[4]
 Lihat
al-Majmu‘ Syarh al-Muhazzab
, 4/12.
[5]
 Lihat
al-Fiqh al-Manhaji
, 1/216.
[6]
 Riwayat Abu Daud (1418)
[7]
 Lihat
al-Majmu‘ Syarh al-Muhazzab
, 4/13-14.
[8]
 Riwayat al-Bukhari (953); Muslim (749)
[9]
 Lihat
al-Fiqh al-Manhaji
, 1/216.
[10]
 Riwayat Muslim (755)


#898: Maksud al-Rayyan

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Assalamualaikum ustaz. Saya terbaca satu hadis di mana terdapat satu pintu bernama al-Rayyan, yang dikhususkan untuk ahli puasa memasuki ke dalam syurga. Apa maksud al-Rayyan itu? Terima kasih.
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Kelebihan Berpuasa di Sisi Allah
Daripada Abu Hurairah R.A, bahawa Rasulullah SAW bersabda:
قَالَ اللَّهُ: كُلُّ عَمَلِ ابْنِ آدَمَ لَهُ، إِلَّا الصِّيَامَ، فَإِنَّهُ لِي وَأَنَا أَجْزِي بِهِ، وَالصِّيَامُ جُنَّةٌ، وَإِذَا كَانَ يَوْمُ صَوْمِ أَحَدِكُمْ فَلاَ يَرْفُثْ وَلاَ يَصْخَبْ، فَإِنْ سَابَّهُ أَحَدٌ أَوْ قَاتَلَهُ، فَلْيَقُلْ إِنِّي امْرُؤٌ صَائِمٌ. وَالَّذِي نَفْسُ مُحَمَّدٍ بِيَدِهِ، لَخُلُوفُ فَمِ الصَّائِمِ أَطْيَبُ عِنْدَ اللَّهِ مِنْ رِيحِ المِسْكِ. لِلصَّائِمِ فَرْحَتَانِ يَفْرَحُهُمَا: إِذَا أَفْطَرَ فَرِحَ، وَإِذَا لَقِيَ رَبَّهُ فَرِحَ بِصَوْمِهِ.
Maksudnya: Allah berfirman: “Semua amal perbuatan anak Adam (manusia) adalah untuknya melainkan puasa, kerana sesungguhnya ia adalah untuk-Ku dan Aku yang akan memberinya ganjaran (pahala). Puasa itu adalah merupakan perisai. Oleh itu, janganlah berkata keji dan jangan pula berteriak-teriak. Sekiranya ada seseorang mencelanya atau memeranginya, maka katakanlah,“Sesungguhnya aku berpuasa.” Demi Dia (Allah) yang jiwa Muhammad berada di tangan-Nya, bau mulut orang yang berpuasa lebih harum di sisi Allah SWT daripada aroma minyak kasturi. Orang yang berpuasa itu memiliki dua kegembiraan, dia berasa gembira dengan dua perkara, iaitu apabila berbuka dia berasa gembira  dan apabila bertemu Tuhannya, dia berasa gembira dengan puasanya.
[1]
Berkenaan lafaz ‘فَإِنَّهُ لِي وَأَنَا أَجْزِي بِهِ’ (
Puasa itu untuk-Ku dan Aku-lah yang akan membalasnya
), Al-Hafiz Ibn Hajar menukilkan bahawa al-Baidhawi berkata: Terdapat dua perkara yang menjadi sebab mengapa ibadah puasa diistimewakan dengan kelebihan seperti ini.
Pertama
: Kerana ibadah-ibadah selainnya dapat dilihat oleh manusia, berbeza dengan puasa kerana ia merupakan rahsia antara hamba dan Allah SWT. Dia melakukannya dengan ikhlas dan mengerjakannya kerana mengharapkan redha-Nya. Hal ini ditunjukkan menerusi firman Allah SWT dalam sabda Baginda SAW, ‘الصَّوْمُ لِي’ (
Sesungguhnya puasa itu adalah untuk-Ku
).
Kedua
: Kerana seluruh perbuatan baik dilakukan dengan cara mengeluarkan harta atau menggunakan anggota fizikal. Manakala puasa mencakupi perbuatan mengekang hawa nafsu dan menjadikan fizikal menjadi lemah. Dalam ibadah puasa, terdapat unsur kesabaran menahan rasa lapar, haus dan meninggalkan syahwat. Hal ini ditunjukkan menerusi firman Allah SWT dalam sabda Baginda SAW:
“Dia meninggalkan syahwat kerana-Ku.”
[2]
Imam al-Munawi pula menjelaskan: (Yakni), orang yang berpuasa, Aku (Allah) memberinya balasan pahala yang banyak. Aku yang menguruskan balasan pahala itu tanpa diwakilkan kepada malaikat yang paling dekat atau makhluk-makhluk lain, kerana puasa itu rahsia antara-Ku dengan hamba-Ku.
[3]
Maksud al-Rayyan
Daripada Sahl RA, Nabi SAW telah bersabda:
إِنَّ فِي الجَنَّةِ بَابًا يُقَالُ لَهُ الرَّيَّانُ، يَدْخُلُ مِنْهُ الصَّائِمُونَ يَوْمَ القِيَامَةِ، لاَ يَدْخُلُ مِنْهُ أَحَدٌ غَيْرُهُمْ، يُقَالُ: أَيْنَ الصَّائِمُونَ؟ فَيَقُومُونَ، لاَ يَدْخُلُ مِنْهُ أَحَدٌ غَيْرُهُمْ، فَإِذَا دَخَلُوا أُغْلِقَ، فَلَمْ يَدْخُلْ مِنْهُ أَحَدٌ.
Maksudnya: “Sesungguhnya di dalam syurga terdapat pintu yang dinamakan
al-Rayyan
. Orang-orang yang berpuasa akan masuk melaluinya (pintu tersebut) pada hari kiamat, serta tidak ada seorang pun selain daripada mereka yang akan masuk melaluinya (pintu itu). Ditanyakan: “Dimanakah orang-orang yang berpuasa?” Lalu mereka pun berdiri. Tidak ada seorang pun selain daripada mereka yang akan masuk melaluinya (pintu itu). Apabila mereka telah masuk, pintu itu ditutup, dan tidak ada seorang pun yang masuk (lagi) melaluinya.”
[4]
Al-Hafiz Ibn Hajar al-Asqalani dalam
Fath al-Bari
[5]
 menjelaskan: Al-Rayyan adalah nama salah satu pintu di syurga yang hanya dimasuki oleh orang-orang yang berpuasa. Lafaz tersebut sesuai dengan maknanya, kerana al-Rayyan berasal daripada perkataan ‘الرِّيّ’ (tidak merasa dahaga). Ia bersesuaian dengan keadaan orang-orang yang berpuasa. Bahkan, disebutkan bahawa sesiapa yang masuk melalui pintu tersebut, maka dia tidak akan merasa haus lagi selama-lamanya.
Al-Qurtubi berkata: “Disebutkan dengan lafaz ‘الرِّيّ’ (tidak merasa dahaga) tanpa menyentuh berkenaan ‘kenyang’ kerana perkataan kedua tersebut merupakan kesinambungan kepada perkataan yang pertama.” Kata al-Hafiz Ibn Hajar: “Atau kerana dahaga itu lebih berat daripada lapar bagi orang yang berpuasa.”
Menurut al-Hafiz Ibn Hajar lagi: Hadith ini telah diriwayatkan melalui jalur lain dengan lafaz: ‘إِنَّ لِلْجَنَّةِ ثَمَانِيَة أَبْوَاب ، مِنْهَا بَاب يُسَمَّى الرَّيَّان لَا يَدْخُلهُ إِلَّا الصَّائِمُونَ’ (
Sesungguhnya syurga memiliki lapan pintu. Antaranya terdapat pintu yang bernama al-Rayyan. Hanya orang-orang yang berpuasa yang masuk melalui pintu itu).
Demikian al-Jauzaqi meriwayatkan melalui jalur Abu Ghassan daripada Abu Hazim. Imam al-Bukhari juga meriwayatkan melalui jalur yang sama dalam pembahasan tentang awal mula penciptaan, tetapi disebutkan dengan lafaz ‘فِي الْجَنَّة ثَمَانِيَة أَبْوَاب’ (
Di syurga ada lapan pintu).
[6]
Imam al-Nawawi menyebut: Hadis ini menunjukkan kelebihan puasa dan kemuliaan orang yang berpuasa.
[7]
Mulla al-Qari berkata:
“
Maksud al-Rayyan itu sama ada dirinya sendiri tidak merasa dahaga kerana terdapat banyaknya sungai-sungai yang mengalir, bunga dan buah-buahan yang berada di sampingnya atau kerana yang sampai kepadanya (memasukinya) akan hilang rasa dahaga pada hari kiamat.”
[8]
Izzuddin bin Abd al-Salam dalam kitab
Fawaid al-Saum
menyebut:
“
Adapun dikhususkan kepada mereka memasuki syurga dari pintu al-Rayyan kerana keistimewaan ibadat mereka dan kemuliaannya
.”
Al-Mubarakfuri pula menyatakan bahawa pintu ini dikhususkan untuk orang Mukmin yang sentiasa melazimi amalan puasa.
[9]
Itulah suatu gambaran yang sebenarnya tentang makna yang didapati pada kalimah
al-Rayyan
 dan ianya buat selama-lamanya bagi penghuni syurga yang menjalankan segala urusan Allah SWT.
Wallahu a’lam.
Bertarikh: 6 April 2022 bersamaan 4 Ramadhan 1443H

[give_form id=”14962″]

[1]
 Riwayat al-Bukhari (1904)
[2]
 Lihat
Fath al-Bari
, 4/108
[3]
 Lihat
Faidh al-Qadir
, 4/250
[4]
 Riwayat al-Bukhari (1896) dan Muslim (1152)
[5]
 6/132
[6]
 Lihat
Fath al-Bari
, 6/132
[7]
 Lihat
Syarh al-Nawawi ‘ala Sahih Muslim
, 4/155
[8]
 Lihat
Mirqat al-Mafatih
, 4/1361
[9]
 Lihat
Tuhfah al-Ahwazi Syarh Jami’ Al-Tirmizi
, 19/147